Jenis Penipuan Scammer! Hati-hati Anda Mungkin Mangsa Seterusnya

Anda pernah tak terfikir macam mana lah orang boleh senang-senang jer kena tipu dengan scammer, takkan lah tak boleh detect? Haa, kita yang cakap macam senang jer kan, tapi percayalah geng-geng scammer ni bijak betul kalau nak pergunakan orang! Kita sendiri pun susah nak sedar yang kita ditipu.

Kalau anda nak tahu, taktik yang dorang guna tu pergh memang mantap bhai. Even geng-geng orang kaya, jutawan-jutawan pun pernah jadi mangsa tau.

Oleh itu, anda perlu berwaspada dan sentiasa ambil tahu jenis-jenis scammer yang bakal kami bongkarkan di dalam artikel ini. At least ada juga langkah-langkah berjaga. Berkemungkinan besar anda boleh jadi mangsa seterusnya. Fuh, harap tak lah, risau pula.

Kegiatan penipuan ataupun ‘scam’ sama ada secara dalam talian (online) ataupun luar talian (offline) adalah tertakluk di bawah bidang kuasa pihak Polis Diraja Malaysia (PDRM), Kementerian Perdagangan Dalam Negeri dan Hal Ehwal Pengguna (KPDNHEP), Suruhanjaya Sekuriti (SC), Bank Negara Malaysia (BNM) atau agensi-agensi berkenaan; tertakluk kepada bentuk-bentuk penipuan yang dijalankan.

Bagi tempoh antara tahun 2020 sehingga Mei 2022, pihak Suruhanjaya Komunikasi dan Multimedia Malaysia (MCMC) telah menerima sejumlah 5,513 aduan berunsur penipuan. Aduan-aduan yang diterima seterusnya dirujuk kepada agensi-agensi penguatkuasaan yang berkaitan untuk perhatian dan tindakan lanjut di bawah bidang kuasa mereka.

Bagaimana untuk elak daripada kena scam? Langkah pertama yang anda perlu lakukan adalah mengetahui modus operandi penipuan scammer ni. Jadi, jom kita usha beberapa jenis scam yang ada di negara kita ni.

Scammer ni agak popular juga di negara kita. Wanita terutamanya selalu menjadi mangsa. Dorang ni aktif di media sosial seperti Facebook dan juga Instagram. Pandai tau dorang ni, ada yang menggunakan gambar profile menampakkan muka yang agak berpotensi untuk wanita mula jatuh cinta (kacaklah kiranya).

Tetapi bila mula chat, memang keluar habis ayat ‘google translate’ dorang tu gais. Kelakar pula tapi jangan tak tahu, ramai yang ‘termakan’ dengan ayat dorang ni tau. Kalau dorang ni jumpa mangsa yang tepat, memang habislah! Nak pula kalau terjumpa wanita yang kesepian dan terdesak mencari cinta.

Taktik dorang ni, pada mulanya mencuri hati, lepastu dorang mula lah mencuri wang anda. Mereka kemudian akan memperdaya anda dengan kata-kata manis mereka dan berharap anda akan jatuh cinta dengan mereka. Kemudian, untuk menunjukkan cinta mereka kepada anda, scammer ini akan cakap yang dorang nak hantar hadiah mahal kepada anda. Fuh, bukan main yer.

Tapi awas! Hadiah yang dorang nak hantar tu tadi kononnya tersekat di kastam di lapangan terbang. Jadi, dorang akan meminta anda memindahkan sejumlah wang untuk mendapatkan hadiah tersebut. Kalau anda nak tahu, ada juga sesetengah scammer yang mewujudkan dokumen palsu lagi bagi memperdaya mangsa untuk mempercayai scammer ni. Hebat kan permainan dorang?

Jangan sesekali kongsikan maklumat peribadi dengan orang yang tidak dikenali seperti nama penuh anda, alamat tempat tinggal ataupun tarikh lahir anda okay? Ini antara kes yang membuatkan seorang wanita kehilangan RM500,000!

Anda beringatlah bahawa jangan memindahkan wang kepada orang yang anda tidak kenali atau tidak pernah berjumpa dengannya. Jangan dedahkan nombor akaun bank anda, nombor kad kredit/kad debit anda. Kalau anda berasa ada sesuatu yang tidak betul atau mencurigakan, lebih baik laporkan kepada pihak berkuasa.

Sebut jer Macau Scam ni ramai yang tahu kerana ramai mangsa yang terkena. Selalunya dalam kes Macau Scam, ia bermula dengan panggilan telefon. Scammer akan menyamar sebagai pegawai dari Polis Di Raja Malaysia (PDRM), Bank Negara Malaysia (BNM), Suruhanjaya Pencegahan Rasuah Malaysia (SPRM) atau lain-lain agensi berkaitan contohnya pengutip hutang.

Suruhanjaya Komunikasi dan Multimedia Malaysia (MCMC) antara pihak yang memperhebatkan usaha memerangi sindiket penipuan melalui pengenalan halangan teknikal (technical barriers) yang berhasil menghalang hampir 1.6 bilion panggilan. Sumber: Majoriti

Walau bagaimanapun, jangan sesekali anda dedahkan sebarang maklumat peribadi anda kepada mana-mana individu yang tidak dikenali iaitu nombor kad pengenalan, nombor akaun bank atau nombor kad kredit yer.

Anda selalu tak dapat mesej dengan ayat seperti ini? “Kerja Mudah Dari Rumah!” “RMXXX-RMXXX Seminggu”. Haa, kalau anda nak tahu ini antara scammer skim kerja dari rumah yang menjanjikan pendapatan yang besar untuk kerja yang mudah.

Ramai yang terjebak kerana sekarang ni memang ramai yang cari kerja part time untuk mendapatkan ‘side income’. Bayangkan anda mendapat pekerjaan tetapi sebenarnya ia hanyalah satu taktik penipuan, pasti anda kecewa kan? Jangan mudah tertipu dengan taktik scammer ini yer!

Anda boleh baca salah seorang mangsa yang tertipu dengan scammer ini.

Guys ? Aku kena scam almost 16k sampai habis duit simpanan aku keluarkan, pinjam cousin pinjam parents almost 8.5k. Aku harap korang semua boleh amik ikhtibar dari aku. Nanti aku free aku buat cerita semua dari A-Z. Skrg ni aku lemah x thu nk buat apa dah ? pic.twitter.com/lOBlXuiPDa

Bila duit gaji dah mula surut, mula lah nak cari duit lebih. Dengar pula ada pinjaman tanpa kadar faedah 0% atau kelulusan pinjaman yang dijamin, mula lah mata tu bersinar-sinar.

Kalau dah mula rasa terdesak, scammer ini pun dah dapat hidu dah ‘bau’ anda. Dorang akan mula mencari mangsa. Mereka akan menyamar sebagai salah seorang daripada institusi kewangan atau platform pinjaman kewangan peribadi.

Selalunya mangsa scam pinjaman online ini daripada anda yang mempunyai rekod CCRIS atau CTOS yang tidak baik dan yang terdesak memerlukan wang tunai. Anda jangan tertipu okay!

Pelik tak kalau tiba-tiba ada orang call dan memberitahu bahawa ada parcel untuk anda sedangkan anda tidak membeli apa-apa barangan pun? Haa, scam macam ni wujud yer. Mereka akan membuat panggilan, e-mel atau SMS anda kononnya abang-abang yang menghantar barang ni tidak dapat menghantar barangan ke rumah anda.

Scammer ini kemudiannya akan meminta maklumat peribadi anda seperti info mengenai kad kredit/debit untuk meneruskan penghantaran. Jika melalui e-mel, mereka dapat memuat turun ‘malware’ ke dalam komputer anda sekiranya anda klik link yang mereka berikan.

Natijahnya, scammer ini berjaya mengakses maklumat peribadi anda serta kata laluan dan memberikan mereka peluang untuk menggodam akaun perbankan Internet anda. Bahaya betul! Jadi sentiasalah berhati-hati.

Walaupun banyak lagi jenis scammer yang ada di negara kita, pihak Suruhanjaya Komunikasi dan Multimedia Malaysia (MCMC) tidak hanya berdiam diri.

Dalam menangani kes-kes penipuan dalam talian ini, pihak MCMC menjalin kerjasama dengan agensi penguatkuasaan seperti pihak PDRM, KPDNHEP, dan BNM meliputi aspek bantuan teknikal berhubung siasatan, pembekalan maklumat, analisis forensik digital, serta pelaksanaan tindakan sekatan berdasarkan permohonan daripada pihak berkuasa yang berkenaan.

Di samping itu, antara langkah proaktif yang diambil oleh MCMC adalah dengan menyekat akses kepada laman palsu yang dikenali sebagai laman “Phishing”. Untuk info anda, daripada tahun 2020 hingga Mei 2022, sejumlah 1,826 laman berbentuk “phishing” telah disekat di bawah AKM 1998 melalui laporan awam serta usahasama pemantauan institusi-institusi perbankan yang terlibat dalam Internet Banking Task Force (IBTF) yang diketuai oleh Bank Negara Malaysia.

Pihak MCMC turut sentiasa menjalankan tindakan pemantauan dan penguatkuasaan bagi mengekang aktiviti penipuan oleh pihak tidak bertanggungjawab melalui panggilan dan SMS, yang memberi kesan buruk kepada pengguna dan industri dengan melaksanakan inisiatif berikut:

1. Pembentukan pasukan petugas khas bagi Penipuan Telekomunikasi dengan kerjasama daripada syarikat pemberi perkhidmatan telekomunikasi dan Jabatan Siasatan Jenayah Komersial (JSJK) PDRM.
2. Mewujudkan dokumen Rujukan Industri (Industry Reference) dalam pelaksanaan peraturan sekatan yang menggariskan tujuh (7) peraturan sekatan ada tahun 2018 bagi mengurangkan jumlah panggilan yang meragukan dan penambahan lima (5) peraturan sekatan pada tahun 2020 bagi mengekang panggilan sampai kepada pengguna.

Melalui usaha sama oleh penyedia perkhidmatan komunikasi, sejumlah 1.6 bilion panggilan yang meragukan telah berjaya disekat daripada sampai kepada pengguna.

Pihak MCMC sedang giat merangka keperluan untuk mewujudkan suatu Garis Panduan baharu bagi mengekang penipuan melalui perkhidmatan khidmat pesanan ringkas (SMS). Dalam masa yang sama, beberapa kempen kesedaran turut diadakan dengan kerjasama daripada pihak syarikat penyedia perkhidmatan dan PDRM menerusi platform SMS, media sosial dan penyiaran (televisyen dan radio).

Awas! Semua orang boleh menjadi mangsa penipuan. Penipuan scammer ini mensasarkan orang dari semua latar belakang, umur dan juga tahap pendapatan. Tidak ada satu kumpulan atau individu khusus pun yang boleh menjadi mangsa penipuan kerana kita semua terdedah kepada penipuan. Jadi, anda harus berhati-hati yer. Sekiranya ada keraguan berkenaan dengan scammer anda boleh terus menghubungi pihak berkuasa.


“Sebab Dia Derhaka, Itu Sebab Pakai Inai Tak Jadi..”- Neelofa

Pasti ramai tahu selebriti popular, Noor Nelofa muncul dengan produk keluaran terbaru iaitu Inai NunHa yang mendapat sambutan hangat daripada peminat.

Bagaimanapun, sejak beberapa hari lalu hangat diperkatakan apabila rata-ratanya mempertikai inai terbabit berwarna hitam seakan-akan lebam seolah-olah terkepit pintu dan tidak merah seperti inai lain.

Tampil bersuara mengenai isu tersebut, Neelofa menegaskan inainya tidak menggunakan pewarna makanan tiruan sebaliknya menggunakan bahan semula jadi.

Sementara itu, tular video dimuat naik oleh seorang pengguna TikTok dimana Neelofa mengatakan perkara itu tidak akan terjadi jika mereka tidak ‘derhaka’ serta mengikut arahan untuk menggunakan produk berkenaan.

“Ada hamba Allah ini, dahlah tak ikut instructions (arahan), pantang larang, derhaka ukuran air, derhaka semua. Tapi, tak jadi sebab. Tak keluar warna inai dia. Itu sebab dia derhaka,” katanya.

Dalam pada itu, Neelofa turut meluahkan rasa kecewa terhadap segelintir pengguna yang memuat naik video memburukkan Inai Nunja seolah mahu menutup periuk nasi orang lain.

“Lepas tu upload video di TikTok. Sebab dia, video-video itu membuatkan orang tak percaya atau menutup periuk nasi orang lain. Sebenarnya, ia sangatlah tidak baik.

“Kita sebenarnya ini, semuanya sama mencari rezeki. Tapi disebabkan dia berniat tidak baik untuk war-warkan inai ini tak jadi pun. Padahal dia tak tahu cara pakai yang betul,” katanya.

Terdahulu, Neelofa memaklumkan pihaknya sedang menunggu sijil HALAL dan SIRIM bagi meyakini orang ramai.

Malah, Neelofa berkata pihaknya akan mengadakan satu majlis dalam masa terdekat serta menjemput pakar di dalam bidang tersebut untuk memberi penjelasan lanjut.


“Talita Sepatutnya Dijangka Lahir Pada Hari Jadi Saya”

Menyambut ulang tahun kelahiran yang ke-37 pada 11 Julai lalu, pelakon Raja Ilya mendedahkan anaknya, Talita Love sepatutnya berkongsi tarikh lahir yang sama dengannya.

Menerusi perkongsian di Instagram, Ilya bagaimanapun bersyukur anaknya lahir 11 hari awal daripada jangkaan.

BACA: Raja Ilya Selamat Lahirkan Bayi Perempuan, Pilih Nama Talita Love

“My greatest Birthday present of the year is my baby. We all born in the same month @talitalovegarrett 1st july. Myself 11 July. @trentengarrett 17 July.

“Today is my 37 birthday, Baby talita supposedly due on my birthday, but I’m glad she came early otherwise we have to share our birthday,” tulisnya.

Ilya turut berkata hari jadinya tahun ini adalah paling istimewa buat dirinya serta menitipkan ucapan terima kasih buat suami tercinta.

“I’ve spend the most incredible 11 days being a Mother and I love every beat of it. Ini birthday yang paling special untuk Ilya. My greatest gift @talitalovegarrett. Thank you husband @trentengarrett for this amazing gift, thank you for your endless love,” tulisnya.

Raja Ilya yang kini menetap di Australia mendirikan rumah tangga bersama Trent Garret pada 2018. Ilya selamat melahirkan cahaya mata sulung diberi nama Talita Love pada 1 Julai lalu.


Radhi OAG Merayu Bekas Isteri Tarik Balik Tuduhan Pukul

Penyanyi Radhi OAG merayu bekas isterinya, Nur Shahira Ayu supaya menggugurkan dakwaan dia mencederakan dan memukul wanita itu pada April lalu.

Memetik Harian Metro, Radhi berkata dia berharap kes tersebut dapat diselesaikan secara baik demi anak-anak mereka yang semakin membesar.

“Saya nak perkara diselesaikan secara baik dan benar. Saya akan bercakap benar dan berharap dia juga membuat perkara sama. Sebelum ini saya ada cuba minta pertolongan ibunya meminta Ayu tarik balik kes ini supaya tidak membuang masa dan duit. Saya juga bimbang akan memberi kesan kepada anak-anak yang semakin membesar.

“Saya terpaksa minta pertolongan ibunya sebab mahkamah perintahkan saya tidak mengganggu bekas isteri. Disebabkan saya baik dengan ibunya dan sudah anggap seperti ibu saya jadi saya minta bantuannya.

“Kalau boleh saya nak kes ini henti sampai di sini dan tak nak memperbesarkan isu ini. Saya bimbang kalau perkara ini berpanjangan akan ada cerita lain yang keluar dan tak habis.

“Jadi saya merayu agar dia tarik balik kes ini kerana saya tak nak membuka aib dan memalukan diri sendiri,” katanya.

Menurut Radhi lagi, meskipun kes tersebut memberi kesan kepada dirinya, namun dia enggan peduli dengan segala tuduhan dilemparkan orang luar.

“Tak kisahlah orang nak kata saya pukul atau tidak, masing-masing ada hak. Saya cuma harap dia tarik kes ini supaya kami tidak turun naik mahkamah dan rasanya itu lebih baik. Lagipun saya boleh tumpukan kepada anak-anak. Mereka lebih memerlukan kami sekarang ini.

“Setiap kata-kata yang dilemparkan pihak luar juga saya anggap sebagai satu teguran. Walaupun sakit untuk dibaca tapi saya laluinya dengan positif.

“Saya enggan melayan emosi apabila ada yang kata saya naik tangan dan memukul. Saya anggap orang luar prihatin dan ambil peduli terhadap saya. Lagipun saya saja yang tahu apa yang berlaku di sebaliknya,” katanya.

Terdahulu, Radhi mengaku tidak bersalah atas pertuduhan mencederakan bekas isterinya pada April lalu.

Radhi dan Ayu mendirikan rumah tangga pada April 2014 dan disahkan bercerai pada 16 Julai 2019 selepas penyanyi itu melafazkan talak pada 25 Mac 2019. Pasangan itu dikurniakan dua orang cahaya mata berusia enam dan tujuh tahun.


Nenek Selalu Minta Shila Amzah Bawa Balik Kekasih Baru

Meskipun baru saja beberapa bulan bercerai, penyanyi Shila Amzah sudah berdepan soalan cepumas daripada neneknya.

Baru-baru ini, perkongsian Shila Amzah menjadi perhatian ramai apabila neneknya sudah mula bertanyakan mengenai kekasih baru.

BACA: Shila Amzah Nak Lelaki Ada Matlamat, Tak Nak Yang Kaya Tapi Masih Harap Duit Ibu Bapa

Menerusi kapsyen tersebut, penyanyi itu seolah ‘pening’ dengan permintaan neneknya itu kerana dia belum lagi mempunyai pengganti.

“Not my grandma kept on asking me to bring my new boyfriend home when I don’t have any,” tulisnya.

Perkongsian Shila itu mendapat pelbagai reaksi daripada netizen yang mengakui turut berdepan soalan sama apabila mereka pulang ke kampung atau bertemu saudara mara.

Tidak kurang juga, ada segelintir netizen lelaki berseloroh menawarkan diri mereka untuk menjadi kekasih Shila.

Terdahulu, Shila berkahwin dengan Haris pada April 2018 sebelum mengumumkan bercerai pada Februari lalu. Hasil perkahwinan, pasangan itu dikurniakan seorang cahaya mata lelaki Seth Uwais kini berusia tiga tahun.


“Bila Ada Filem Bocor, Saya Perasan Finas Macam Diam Saja”

Pengarah terkenal, Syamsul Yusof meluahkan rasa kecewa dengan Perbadanan Kemajuan Filem Nasional (Finas) yang dianggap tidak memperjuangkan masalah cetak rompak dan hak cipta berikutan masih terdapat filem bocor di media sosial.

Memetik Harian Metro, Syamsul berkata isu cetak rompak adalah isu utama yang membelenggu penerbit dan industri penerbitan filem dan drama tanah air.

“Saya kecewa dengan Finas. Terlalu banyak isu dalam industri filem ini yang entah kenapa pengerusi Finas terdahulu, malah ada yang sebelum ini terbabit dalam industri filem, tapi tidak memperjuangkan masalah atau isu besar dalam industri ini.

“Saya memang kecewa. Sebelum nak cakap masalah cukai, masalah nombor satu dalam industri perfileman kita adalah masalah cetak rompak dan hak cipta. Seharusnya Finas memberitahu kerajaan supaya menggubal undang-undang berkenaan hak cipta filem, TV dan macam-macam lagi,” katanya.”

Kata Syamsul lagi, kini bukan filem sahaja dicetak rompak, malah drama juga turut dicuri. Pengarah filem Mat Kilau itu juga berpendapat kerajaan menggubal undang-undang baru yang lebih ketat supaya dapat membendung daripada ianya terus berlaku.

“Sekarang ini drama TV pun sudah dicuri dan dimuatnaik secara haram di media sosial. Finas nak tunggu apa lagi? Sampai industri perfileman Malaysia mati? Ini kerana undang-undang yang ada sekarang ini tidak ketat dan harus diperhalusi sesuai dengan zaman sekarang,” katanya

Dalam pada itu, Syamsul berkata Finas dikatakan memandang enteng dengan masalah dihadapi penggiat seni dan tidak berbuat apa-apa.

“Apabila ada filem-filem bocor, apa saya perasan Finas macam diam saja, seolah-olah macam langsung tidak mempedulikan. Apabila ada sesebuah filem dan drama keluar di TikTok, Finas hanya berdiam diri, tak buat apa-apa, hanya membiarkan nasib pembikin filem Melayu.

“Ini sangat penting untuk industri. Sebab itu saya bercakap soal ini, untuk jangka masa panjang. Kalau Finas bagi tahu kepada kerajaan apa perlu dibuat, apa undang-undang perlu digubal semula, ia boleh mengubah sejarah. Kalau tak kita takat ini saja,” katanya.


Isu Inai Nunha, Ini Jawapan Neelofa

Baru-baru ini hangat diperkatakan di media sosial mengenai isu kualiti inai jenama Nunha milik selebriti popular, Neelofa.

Rata-ratanya mempertikai inai terbabit berwarna hitam seakan-akan lebam seolah-olah terkepit pintu dan tidak merah seperti inai lain. Malah, ada segelintir pihak mendakwa kononnya produk inai selebriti itu tidak mesra wuduk kerana tidak menyerap air.

BACA: Neelofa Sedih Nasib Hampir 400 Jemaah Haji Terkandas Di KLIA

Tampil bersuara mengenai isu tersebut di Insta Story, Neelofa menegaskan inainya tidak menggunakan pewarna makanan tiruan sebaliknya menggunakan bahan semula jadi.

“Ramai yang nak saya jelaskan isu berkaitan tidak sah solat. Semasa proses persampelan, perkara pertama saya pentingkan ialah tiada pewarna makanan. Ramai jenama lain yang perli kami guna pewarna makanan.

“Ini bukan seperti inai lain tetapi telah ditambah pewarna makanan. Kami tidak letak pewarna makanan langsung, saya sangat anti perkara tersebut. Kami gunakan bahan-bahan semulajadi,” katanya.

Isteri kepada PU Riz itu juga berkata dia tidak memandang ringan mengenai isu penyerapan inai kerana enggan menanggung dosa mereka yang menggunakan inai keluarannya itu.

“Saya pun tak tahu kenapa kecoh sebab sebelum ini ramai jenama lain sudah dijual yang tidak sah solat.
Namun mungkin kerana inai ini Neelofa yang hasilkan, sebab itu jadi isu.

“Nak buat yang tidak sah solat? Dosa sendiri pun tidak tertanggung, apatah lagi nak tanggung dosa berjuta orang di luar sana. Saya pun buat benda ini sangat berhati-hati, tak tahu berapa puluh kali telah buat usaha untuk pastikan semua bahan yang digunakan diluluskan,” katanya.

Dalam pada itu, Neelofa memaklumkan akan mengadakan satu majlis dalam masa terdekat serta menjemput pakar di dalam bidang tersebut untuk memberi penjelasan lanjut.

“Kami akan menjemput pakar yang mahir berkaitan bidang ini untuk jelaskan kepada wakil pengedar dan media di sebuah majlis dalam masa terdekat. Harap selepas majlis nanti akan dapat selesaikan isu ini,” katanya.


Balik Dari Tunai Umrah, Daiyan Trisha Suka Baca Terjemahan Al-Quran

Mengerjakan ibadah Umrah pada April lalu, pelakon dan penyanyi Daiyan Trisha merasakan ianya kenangan terbaik sepanjang hidupnya.

Memetik Getaran, Daiyan berkata selepas pulang dari menunaikan ibadah tersebut dia mula rajain memahami Al-Quran dengan membaca terjemahannya.

“Saya sebenarnya segan untuk cakap. Macam tiba-tiba pula saya kongsikan perkara ini. Tapi selepas pulang dari Makkah, saya suka membaca terjemahan al-Quran. Berada di sana adalah perkara terbaik yang pernah berlaku dalam hidup saya,” katanya.

Menurut Daiyan lagi, dia menyifatkan Tanah Suci adalah tempat paling indah pernah dilawatinya serta meluahkan rasa rindu dengan Mekah biarpun baru saja dua bulan lalu ke sana.

“Ada banyak perkara yang menginspirasikan saya. Sekarang, jika ada sesuatu ujian atau perkara yang membuat saya terluka, saya akan ingat kembali bagaimana perasaan saya ketika di Makkah. Perasaan itu tidak dapat saya jelaskan bagaimana, apa yang boleh saya katakan ia memang hadiah dari alam yang lain.

“Perasaan itulah yang mengubah saya dan membuatkan saya meletakkan Allah sebagai keutamaan saya. Apa-apa yang ingin saya lakukan, saya hanya akan ingat kepada-Nya sahaja selepas ini,” katanya.


“Tolong Jangan Hilangkan Rasa Hormat Saya Pada Abang” – Sharol Shiro

Sejak semalam hangat diperkatakan mengenai kontroversi wanita menghina agama Islam ketika membuat persembahan di sebuah kelab komedi apabila pelawak Shahrol Shiro membidas kenyataan Datuk Afdlin Shauki.

Ia berikutan pengarah itu tidak bersetuju mengenai penutupan sementara kelab komedi berkenaan apatah lagi membabitkan periuk nasi orang lain.

BACA: “Aku Beragama Islam, Melaknat Orang Yang Menghina Islam…” – Afdlin Shauki

Terbaru, menerusi satu perkongsian di Instagram, Shahrol tetap bertegas dengan pendiriannya kelab berkenaan ditutup selepas pelbagai video persembahan komen di lokasi berkenaan tular serta membuatkan ramai tersinggung.

“Seperti dijangka banyak video hari ini tersebar mengenai persembahan stand up di kelab tersebut yang membuatkan ramai yang tersinggung.

“Pendapat saya kekal konsisten kelab tersebut eloklah ditutup sementara takut ianya mendatangkan mudharat yang lebih besar,” tulisnya.

Menerusi entri berkenaan, Shahrol turut memuat naik gambar dipercayai suasana dalam kelab berkenaan memaparkan minuman keras dihidangkan di meja pelanggan.

Shahrol turut mempersoalkan hukum mencari rezeki dalam Islam serta menghiburkan penonton yang sedang meneguk minuman keras.

“Terdetik di hati saya seorang insan yang tidak pandai agama ini apakah hukumnya mencari rezeki menghiburkan jiwa para penonton yang sedang khayal meneguk air minuman keras?

“Dari pengetahuan sy jadi bouncer yang menjaga pintu luar kelab malam yang menyediakan minuman keras pun haram ini kan pula berada didalam,” tulisnya.

Sementara itu, dalam satu perkongsian lain, Shahrol turut tertanya-tanya mengapa Afdlin beriya mahu mempertahankan kelab tersebut.

“Tolong jangan tunding jari pada penceramah agama dan lain-lain.Tenang dahulu dan biar pihak berkuasa melakukan siasatan.Tapi kenapa abang beriya iya mempertahankan tempat tu yer?

“Saya akan terus bersuara jika abang terus membela sebuah kemungkaran dan tolong jangan hilangkan rasa hormat saya pada abang yang senior dalam industri,” tulisnya.

Terdahulu, Afdlin dilihat ada memuat naik satu kenyataan di Facebook bahawa dia tidak menyokong individu yang menghina Islam sebaliknya bersuara kerana penutupan premis tersebut membabitkan periuk nasi orang lain.


Kongsi Video Lembu Baru Disembelih, Risteena Dikecam Tak Sensitif

Sempena sambutan Hari Raya Aidiladha baru-baru ini, ramai tidak melepaskan peluang memuat naik momen di media sosial berkaitan hari raya korban itu.

Termasuk, pelakon Nur Risteena yang tidak ketinggalan berkongsikan video meraikan hari raya Aidiladha buat tatapan peminat.

Menerusi entri itu, Risteena mengucapkan terima kasih kepada Ruhainies kerana membuat sedekah korban untuk seisi keluarga serta mendoakan adiknya dilimpahkan rezeki.

Bagaimanapun, perkongsian video pelakon itu memaparkan keadaan lembu yang baru disembelih menimbulkan rasa kurang senang netizen sehingga dikecam.

Diruangan komen, ada yang mendakwa tindakan pelakon itu memuat naik video berkenaan dikatakan tidak sensitif serta meminta supaya memadam video tersebut.

Mungkin sedar perkongsiannya itu dikecam, Risteena bertindak menutup ruangan komen selepas beberapa jam video itu dimuat naik.


Suami Tak Suka Eina Azman Duduk Rumah Je, Syukur Dapat Keluar Bekerja

Nampaknya sejak kebelakangan ini pelakon Datin Eina Azman dilihat kembali aktif berlakon dalam beberapa drama tempatan. Seperti sudah dijangka, pasti akan ada mulut netizen-netizen bercakap kononnya dah kaya perlu ke berlakon lagi?

Memetik mStar Online, Eina berkata lakonan adalah minatnya sejak dulu lagi dan ia juga punca pendapatannya sebelum mendirikan rumah tangga.

“Bila saya mula-mula aktif karier lakonan semula ada banyak mulut-mulut yang berkata kepada saya dan mempersoalkan kenapa perlu saya berlakon lagi disebabkan status dah ada semua.

“Saya sudah mulakan karier lakonan ini sejak daripada kecil lagi daripada zaman sekolah, lakonan ini memang minat saya dan pernah menjadi salah satu punca pendapatan serta rezeki dahulu sebelum kahwin,” katanya.

Dalam pada itu, ibu kepada sepasang anak kembar, Karl Kareef dan Adrianna Aubrey meluahkan rasa syukur kerana suaminya mengizinkannya untuk kembali aktif berlakon.

“Alhamdulilah suami izinkan untuk saya aktif semula berlakon dan dia tidak suka saya duduk rumah sahaja, tapi suka lihat saya bekerja.

“Saya sangat bersyukur kerana dapat suami yang sering memberikan sokongan, kalau ada segala kutukan yang diterima memang saya tidak akan ambil kisah,” katanya.


“Hampa Tak Nak Siapkan Anak Itu Masalah Hampa” – Che Ta

Perkongsian pelakon Rozita Che Wan menjadi perhatian ramai apabila meluahkan kemarahannya apabila ada netizen yang mengecam tindakannya membenarkan anaknya, Aaisyah Dhia Rana bersolek di usia kecil.

Menerusi video dimuat naik, Rozita atau mesra disapa Che Ta berkata perkata itu tidak perlu diperbesar-besarkan kerana apa yang dilakukan Aaisyah adalah minat peribadi anaknya.

BACA: Cukup Aaisyah Sahaja, Che Ta & Zain Saidin Tak Nak Tambah Anak Lagi

“Tolong dengar. Hampa tak nak siapkan anak itu masalah hampa. Anak saya memang suka bersiap. Takkanlah dia nak nak melaram kami nak larang. Contoh anak hampa suka melukis, takkan hampa nak marah mereka melukis.

“Anak saya memang suka pakai mekap dan suka melaram. Nanti kalau marah, dia menangis, menangis satu kerja saya nak kena pujuk,” katanya.

Che Ta berkata lagi minat anaknya itu mewarisi dirinya yang sememangnya dari dulu suka berhias cantik.

“Mak dia ratu Malaysia dulu kot, yang hampa pun, mana tak tumpah kuah kalau tidak ke nasi. Kadang-kadang kami pun pening,” katanya.

Dalam pada itu, kata Che Ta mereka yang suka mencari salah dirinya dalam mendidik anak adalah pengguna akaun palsu.

“Yang komen semua guna akaun palsu, sekali saya ‘libas’ guna bulu mata saya yang setebal ‘7 petala langit’ ini baru hampa tahu. “Kalau tak letup hampa kata tak pandai jaga anak, kalau cantik sangat hampa kata kesian zaman budak-budak sekarang itulah inilah. Macam hampa dulu kecil-kecil suka mandi sungai, mak ayah larang pun hampa pergi terjun sungai. Begitulah anak saya.

“Jaga anak hampa sendiri. Sibuk jaga anak orang sampai anak sendiri kelaparan. Hampa nak Aaisyah tinggal dalam gua ke?” katanya.


“Aku Beragama Islam, Melaknat Orang Yang Menghina Islam…” – Afdlin Shauki

Semalam, perkongsian pelawak dan pengarah Datuk Afdlin Shauki dikecam ramai apabila tidak bersetuju sebuah kelab komedi ditutup sementara berikutan kontroversi wanita menangalkan baju dan tudung.

Terbaru, Afdlin dilihat ada memuat naik satu kenyataan di Facebook bahawa dia tidak menyokong individu yang menghina Islam sebaliknya penutupan premis tersebut membabitkan periuk nasi orang lain.

Katanya lagi, sepatutnya pesalah tersebut yang perlu didakwa dan tidak perlu sampai menutup tempat orang lain mencari rezeki dengan membuat komedi di situ.

“Kenapa saya berkata saya menentang penutupan adalah kerana isu periuk nasi orang yang mencari rezeki dengan membuat komedi. Semua orang ada kelebihan mereka yang di beri untuk mencari nafkah.

“So isu dia kita kena dakwa pesalah tu! Tapi bayangkan seorang datang ke tempat kerja awak dan tiba-tiba mendajal korang semua sampai tempat kerja semua kena tutup. Apa perasaan anda?” tulisnya.

Dalam perkongsian itu, Afdlin turut menyelar tindakan tidak wanita itu yang menghina agama dimana ianya tidak boleh diterima.

Malah, dia juga terkesan dengan tindakan individu itu yang menghina agama apatah lagi dia aktif melakukan kerja amal serta komitmen kepada agama Islam.

“Aku seorang beragama islam yang sangat terkesan dan sekeras-kerasnya melaknat apa yang dibuat oleh mana-mana orang yang menghina islam. Di dunia memang patut di saman dan dipenjarakan , tapi di akhirat dia sendiri mesti mahu ingat.

“Orang yang mengenali saya mengetahui komitmen saya kepada agama islam, kerja-kerja NGP di Palestin, Syria dan usaha saya untuk sentiasa memberi manafaat kepada orang di sekeliling saya. Yang tak mengenali saya, akan cakap apa saja yang diorang suka. Saya maafkan,” katanya.

Dalam pada itu, Afdlin turut meminta orang ramai memahami dahulu kenyataannya itu apatah lagi tindakan wanita itu sekaligus menyukarkan orang lain mencari rezeki.

“So takpe, cakaplah awak nak cakap pasal saya. Tapi periksa dulu apa yang saya maksudkan. Tak pernah sekalipun saya cakap yang saya menyokong penghina islam itu!

“Sekarang ni saya menyalahkan beliau kerana menghina agama islam! Dan menabur pasir di atas periuk nasik pengkarya yang cuba mencari sesuap nasi,” tulisnya.

Terdahulu, seorang wanita tersebut mendakwa dirinya beragama Islam serta sudah menghafal 15 juzuk Al-Quran sebelum secara tiba-tiba menanggalkan baju kurung serta tudungnya ketika membuat persembahan di kelab komedi berkenaan.


Kamal Adli Beri Hadiah Mewah RM12,000 Sempena Hari Jadi Uqasha Senrose

Bertuahnya Uqasha Senrose menerima hadiah istimewa daripada suaminya, pelakon Kamal Adli sempena ulang tahun kelahirannya yang ke-30 minggu lalu.

Berkongsikan video di Instagram, Uqasha tidak menyangka menerima hadiah sepasang sandal Gucci Miami Rubber Platform dan beg tangan Gucci Bananya Print Small Tote itu dianggarkan mencecah RM12,000.

BACA: Uqasha Senrose Terharu Suami Sanggup Tunggu Sampai 1 Pagi Buat Kejutan Hari Jadi

Menerusi video itu, Uqasha berkata suaminya bukan seorang pemboros serta sering menasihatinya supaya jimat berbelanja.

“Ini (hadiah) sangat comel. Kamal Adli, ini bukan awak…awak tidak akan berbelanja seperti ini. Awak suruh saya berjimat cermat, tapi awak beli juga untuk isteri awak yang tersayang ini,” katanya.

Dapat dilihat, Uqasha pada awalnya Uqasha terkejut namun bagaimanapun dia teruja menerima dua hadiah tersebut. Dalam pada itu, Uqasha berkata dia tidak sangka menerima kejutan majlis sambutan hari jadi daripada suaminya.

“Sepanjang mengenali suami dia bukan seperti itu. Maksud Uqasha, dia bukan seorang yang inign buat hiasan majlis, kumpulkan semua ahli keluarga, membuat makan-makan dan membuat persembahan.

“Paling mengejutkan dia sanggup sediakan kek tempahan khas yang kebiasaannya dia akan membeli kek biasa saja. Saya tak sangka suami buat semua ini,” katanya.

Hasil tinjauan di laman web Gucci, harga sepasang sandal dijual pada harga RM2,109 manakala beg tangan berharga RM9,739.


“Saya Sekarang Di Fasa Tak Takut Berpisah…” – Rossa Sera

Seperti semua tahu status rumah tangga Shuk Sahar dan isterinya, Rossa Sera masih menjadi tanda tanya apatah lagi baru-baru ini pelawak itu hadir ke mahkamah.

Baru-baru ini, perkongsian Sera menjadi perhatian ramai memaklumkan mengenai pendiriannya bahawa dia tidak takut untuk berpisah.

BACA: Rossa Sera Tak Nak Bermusuh Dengan Shuk, Tiada Masalah Penjagaan Anak

“Saya sekarang di fasa tak takut berpisah dengan sesiapa sahaja. Kerana apabila perpisahan terjadi yang akan kehilangan bukan saya tapi orang yang tak menghargai saya,” katanya.

Menerusi video dikongsikan di Instagram itu, turut disertakan kapsyen dimana Rossa memberitahu setiap wanita akan menyokong antara satu sama lain.

“Setiap kali seorang wanita membela dirinya sendiri, dia membela semua wanita,” tulisnya.

Terdahulu, Sera ada berkongsikan video meminta Shuk supaya menjaga diri dan terus kuat. Sera berkata dia akan sentiasa mendoakan dan menyokong Shuk supaya boleh bekerja lebih kuat demi anak-anak mereka.


Shahrol Shiro Tak Setuju Dengan Afdlin Shauki

Semalam, perkongsian pelawak dan pengarah Datuk Afdlin Shauki menjadi perhatian apabila tidak bersetuju sebuah kelab komedi ditutup sementara berikutan kontroversi wanita menangalkan baju dan tudung.

Susulan perkongsiannya itu, Afdlin dikecam teruk oleh netizen selepas didakwa mempertahankan mengenai penutupan sementara kelab Comedy Crackhouse itu.

Perkongsiannya itu turut mendapat perhatian pelawak, Shahrol Shiro yang tidak bersetuju dengan Afdlin yang menentang penutupan sementara kelab komedi berkenaan. Katanya, penutupan itu dilakukan bagi membantu siasatan mengenai isu yang hangat diperkatakan itu.

Shahrol turut mempersoalkan adakah pihak penganjur tidak diberitahu awal mengenai persembahan yang akan dilakukan serta tidak terus menghalang jika perkara tidak ingini berlaku.

“Ada dua persoalan yang bermain di fikiran saya. Pertama, sebagai penganjur dan pemilik premis kita punya hak untuk menghalang sebuah persembahan jika ia melanggar batas-batas terutama isu sensitif yang membabitkan kesucian agama Islam.

“Adakah ia tidak diberitahu kepada pelawak yang akan membuat persembahan terlebih dahulu? Dan jika ia melanggar batas itu kenapa penganjur tidak terus naik ke atas pentas dan membatalkan persembahan serta-merta dan kita melihat seolah-olah penganjur meraikan persembahan komedi itu.

“Kedua, adakah sebelum ini pihak penganjur pernah melepaskan ‘content’ (kandungan) sebegini atau lebih sensitif lagi kerana ada lagi beberapa video yang akan tular dan mengundang kemarahan masyarakat lagi.

“Pada pendapat saya biarlah ditutup sementara bagi membantu siasatan. Analogi ‘swimming pool’ agak kurang tepat digunakan untuk kes ini. Ada masa kita bangkang dan ada masa kita bertenang buat sementara,” katanya.

Menerusi satu perkongsian di Instagram, Shahrol turut menyerus agar semua pihak melahirkan pelawak yang pemikiran yang cerdas serta menjaga batas.

“Ada masa kita bangkang dan ada masa kita bertenang buat sementara. Bersama kita lahirkan komedian di Malaysia mempunyai pemikiran yang cerdas tanpa melanggar batas dan ada kelas yang tersendiri,” katanya.

Terdahulu, wanita tersebut mendakwa dirinya beragama Islam serta sudah menghafal 15 juzuk Al-Quran sebelum secara tiba-tiba menanggalkan baju kurung serta tudungnya.


“Melahirkan Bunga Elhaq Adalah Pengorbanan Paling Besar” – Elisya Sandha

Sempena Hari Raya Aidiladha semalam, pelakon Elisya Sandha dan suami, Uzair Haqimy melakukan ibadah akikah buat puteri sulung mereka, Bunga Elhaq.

Menerusi satu perkongsian di Instagram, Elisya turut menyifatkan melahirkan puterinya itu adalah pengorbanan paling besar.

Elisya turut menitipkan penghargaan buat suaminya yang bangun setiap malam membantu untuk menjaga anak mereka.

“Tahun 2022 melahirkan you adalah pengorbanan yang paling besar untuk mummy Bunga Elhaq. Pengorbanan daddy you bangun setiap malam untuk tukar pampers and susukan you. MashaAllah anak mummy ni sangat bertuah, ramai orang sayang,” tulisnya.

Dalam entri itu, Elisya turtu berharap anaknya menghargai orang yang menyayangi dirinya serta menjaga hati orang ramai.

“Apabila kamu sudah semakin membesar dan pandai membaca saya nak anda membaca mesej dan ingat pesan mummy.

“Jagalah hati orang yang sayangkan anda. Hargai pengorbanannya, terimalah kekurangannya. Jangan sia-siakan keikhlasannya sebab anda tak tahu Bunga betapa untungnya anda di mata orang lain kerana anda memilikinya,” katanya.

Terdahulu, Elisya selamat melahirkan cahaya mata perempuan pada 18 Jun lalu di sebuah hospital swasta di ibu kota.


Penat Pura-Pura Kuat & Bahagia, Elyana Nak Hilangkan Diri Cari Ketenangan

Kini sudah sembuh dari penyakit kanser dihidapinya, penyanyi Elyana berkata dia bukanlah orang yang sesuai untuk dijadikan contoh serta dianggap individu yang kuat berdepan dengan penyakit kanser.

Memetik mStar Online, Elyana berkata dia sudah tidak mampu lagi berpura-pura bahagia serta rasa tidak gembira dengan orang disekelilingnya. Kata Elyana, dia sudah tidak boleh lagi menjalani kehidupan seperti itu serta berhadap dapat pergi jauh untuk ‘menghilangkan diri’.

Kata Elyana lagi, dia sudah tidak boleh lagi menjalani kehidupan seperti itu serta berhadap dapat pergi jauh untuk ‘menghilangkan diri’.

“Selama ini orang anggap saya kuat, tapi sebenarnya tidak. Selama ini saya hanya berlakon menjadi kuat meskipun berpijak di bumi nyata, saya tidak kuat pun. Kepakaran saya ialah berlakon, jadi saya tunjuk kuat dan bahagia, namun sejujurnya saya tidak kuat dan bahagia.

“Siapa yang menjadikan saya sebagai contoh atau anggap saya ini seorang yang positif, mungkin sudah boleh lupakan sahaja semua itu. Saya sudah penat untuk berpura-pura dan tidak tahu untuk lakukan apa lagi,” katanya.

Menerusi sesi Live di Instagram itu, Elyana berkata dia kesal apabila gagal mendapatkan sokongan daripada individu terdekat, namun tidak mendedahkan siapa individu dimaksudkan itu.

“Saya sudah tidak boleh hidup macam ini. Sama ada saya lari jauh-jauh dan tidak timbul dah atau telan sahaja semua sengsara. Tiada orang cuba faham, tetapi orang mempunyai rasa ingin tahu.

“Saya faham perasaan ingin tahu itu lebih kuat daripada ingin memahami. Saya cuba hendak bahagia, tetapi orang negatif masuk campur, saya penat sebab cuba untuk kuat dan sembuh, untuk positif.

“Tetapi orang sekeliling ini cuba menjatuhkan saya. Tipu kalau saya tidak cari jalan keluar, saya juga sudah berjumpa dengan psikiatrik, tetapi tetap tidak jumpa jalan keluar.

“Saya sudah tiada keinginan lain lagi, walaupun pergi ke tempat yang menarik, tetapi jiwa tetap rasa tidak bahagia,” katanya.

Sementara itu, dalam Live Instagram itu juga Elyana merancang mahu membeli tiket penerbangan untuk mencari ketenangan namun masih belum tahu destinasi yang ingin di tuju.

“Saya perlu juga pergi malam ini untuk mencari semula siapa diri saya, saya ingin mencari ketenangan saya balik,” katanya.


Afdlin Shauki Bangkang Kelab Komedi Ditutup Sementara

Susulan kontroversi wanita menanggalkan baju dan tudung ketika membuat stand up comedy, Dewan Bandaraya Kuala Lumpur (DBKL) menggantung sementara operasi sebuah kelab komedi di Taman Tun Dr Ismail (TTDI).

Perkara itu mendapat perhatian pelawak dan pengarah, Dato’ Afdlin Shauki yang membantah sekeras-kerasnya tindakan tersebut. Menerusi satu perkongsian di Instagram, Afdlin berkata kontroversi itu berpunca daripada individu dan bukannya kelab komedi tersebut.

Malah, Afdlin turut memembuat perbandingan situasi seorang peserta renang mengambil steroid sehingga terpaksa menutup kolam renang.

“Takkan kita tutup swimming pool (kolam renang) pasal seorang peserta renang ambil steroid? Itu salah perenang, bukannya swimming pool,” tulisnya.

Kata Afdlin lagi, kelab komedi itu merupakan tempat dimana ramai pelawak yang baru berjinak-jinak melakukan komedi solo di depan orang ramai.

“Crackhouse merupakan tempat di mana banyak pelawak komedi solo baru mempelajari seni ini. Open mic dibuka kepada amatur yang ingin mencuba konten mereka di khalayak ramai,” katanya.

Dalam pada itu, Afdlin mengatakan pelawak komedi solo perlu mempersembahkan komedi mereka di khalayak ramai untuk mengetahui sama ada lawak mereka boleh diterima atau tidak.

“Untuk check content (semak konten) kita baik ke tak, bagi standup komedi, kita kena persembahkan komedi kita di depan orang ramai supaya kita tahu mana yang boleh pakai dan tak boleh pakai. Sama macam atlet yang kena praktis sampai bagus,” jelasnya lagi.

Terdahulu, wanita tersebut mendakwa dirinya beragama Islam serta sudah menghafal 15 juzuk Al-Quran sebelum secara tiba-tiba menanggalkan baju kurung serta tudungnya.


“Semua Kena Terima Hakikat Apa Yang Berlaku Dalam Sejarah” – Produksi Mat Kilau

Sejak semalam hangat diperkatakan apabila Persatuan Sikh Malaysia meluahkan rasa kesal berhubung watak askar British daripada kaum Sikh dalam filem Mat Kilau.

Menerusi satu kenyataan, persatuan itu kecewa apabila filem tersebut menggambarkan kaum dan agama lain seperti Sikh sebagai penjahat.

BACA: Persatuan Kecewa Mat Kilau Papar Askar Sikh Cederakan Orang Tua, Kanak-Kanak

Sementara itu, memetik Harian Metro, Produksi Studio Kembara yang menerbitkan filem Mat Kilau berkata tiada keperluan untuk berjumpa wakil dari Persatuan Sikh Malaysia buat masa ini.

Pengarah Urusannya, Abdul Rahman Mt Dali, berkata apa yang dipaparkan dalam filem ini berdasarkan fakta dan perlu menerima hakikat apa yang berlaku dalam sejarah.

“Pertamanya, ini ialah fakta sejarah yang tak dapat dinafikan. Jadi macam mana kita nak buat filem kalau bukan begitu kita gambarkan. Takkan saya nak letak askar Melayu atau Inggeris (dalam babak terbabit).

“Itu lagilah satu penipuan sejarah. Semua orang kena terimalah hakikat apa yang berlaku dalam sejarah. Jadi tak perlu nak rasa marah atau sebagainya. Kalau nak marah, bukan marah kepada kita (orang Melayu) atau saya tapi kepada orang Inggeris,” katanya.

Kata Abdul Rahman lagi, filem adalah hiburan dan orang rasional tidak akan merasakan ia sebagai satu perkara ke arah perpecahan kaum.

“Ia sama juga seperti Hollywood gambarkan pihak-pihak mereka yang kadang-kadang tak betul pun,” katanya.

Terdahulu, persatuan itu meluahkan rasa kesal serta mempersoalkan babak askar Sikh bertindak kasar dengan mencederakan orang tua, kanak-kanak dan golongan tidak berdaya dalam filem berkenaan.


“Bukannya Duduk Atas Riba Atau Babak Atas Katil” – Da’i Syed

Baru-baru ini tular perkongsian video oleh pendakwah selebriti Da’i Syed bersama pelakon Anna Jobling menimbulkan rasa kurang senang netizen.

Rata-rata netizen mengecam pendakwah itu tidak menjaga ikhtilat serta boleh menimbulkan fitnah apabila duduk rapat seperti itu.

BACA: Duduk Rapat-Rapat Dengan Anna Jobling, Netizen Menyampah Dengan Da’i Syed

Memetik mStar Online, Syed berkata video tersebut bukanlah sesuatu yang keterlaluan dan dia tidak mampu menutup mulut netizen dari terus bercakap.

“Hanya kerana video lapan saat itu heboh diperkatakan orang. Bukannya ada perbuatan keterlaluan seperti duduk di atas riba atau babak atas katil.

“Orang tak tahu keadaan sebenar. Ketika video itu dirakam, bukannya kami berdua. Malah saya juga tidak duduk rapat dengan Anna. Apa yang saya boleh cakap, ia bukanlah seperti yang diperkatakan. Saya sedar pandangan orang mesti ada sahaja yang tidak kena,” katanya.

Dalam pada itu, Syed enggan mengulas lanjut mengenai isu tersebut serta memaklumkan dia terlibat dalam satu drama terbaru bersama Anna.

“Saya dan Anna sama-sama terlibat dalam sebuah drama baru. Dalam drama tersebut saya membawa watak ustaz memakai kopiah. Sebab itu orang anggap saya mencemarkan imej tersebut.

“Kami rakam video itu sekadar suka-suka untuk media sosial. Dalam masa sama boleh beritahu kepada orang ramai tentang drama terbaru lakonan kami,” katanya.

Sementara itu, Syed juga berjanji akan lebih berhati-hati dalam perkongsiannya selepas ini serta mengakui terkesan dengan kata-kata negatif dilemparkan netizen.


Persatuan Kecewa Mat Kilau Papar Askar Sikh Cederakan Orang Tua, Kanak-Kanak

Nampaknya, filem Mat Kilau terus mencipta sejarah apabila mencatat kutipan RM61 juta dalam masa 17 hari ditayangkan di pawagam.

Namun, disebalik kejayaan tersebut, ada cerita tak sedap didengar mengenai filem arahan pengarah terkenal, Syamsul Yusof itu.

BACA: Berjaya Kutip Lebih RM50 Juta, Filem Mat Kilau Bakal Ditayangkan Di Netflix?

Terbaru, Persatuan Sikh Malaysia meluahkan rasa kesal berhubung watak askar British daripada kaum Sikh yang dikatakan boleh menimbulkan salah faham agama dan kaum.

Menerusi satu kenyataan dimuat naik di Facebook Khamis lalu, persatuan itu kecewa apabila filem tersebut menggambarkan kaum dan agama lain seperti Sikh sebagai penjahat.

“Filem mengenai tokoh sejarah Mat Kilau tetapi malangnya ia menggambarkan kaum dan agama lain sebagai penjahat. Kami percaya ini boleh membawa kepada ketidakharmonian kaum,” tulis kenyataan itu.

Mereka turut mempersoalkan babak askar Sikh bertindak kasar dengan mencederakan orang tua, kanak-kanak dan golongan tidak berdaya dalam filem berkenaan.

“Bahagian ini telah ditambah oleh produser untuk membuat jalan cerita menjadi menarik.

“Walaupun babak kontroversi dalam filem itu adalah fiksyen semata-mata, ia tidak menyenangkan malahan melukakan kami,” tulis mereka.

Dalam pada itu, mereka turut menggesa industri filem Malaysia tidak menghasilkan filem yang mempunyai sentimen agama dan kaum yang boleh menimbulkan salah faham terhadap agama dan kaum.


7 Tahun Kahwin, Amir Raja Lawak & Isteri Tak Tertekan Belum Ada Anak

Sudah tujuh tahun mendirikan rumah tangga namun masih belum dikurniakan cahaya mata, pelakon dan pelawak Amir Raja Lawak berkata dia dan isteri, Nur Intan Syafinaz menerima dengan hati terbuka.

Memetik Harian Metro, Amir berkata dia bersyukur dengan kehidupannya sekarang serta enggan peduli dengan apa yang diperkatakan mengenai dirinya.

BACA: Syukur Dapat Job Pertama Selepas PKP, Amir Raja Lawak Terpaksa Tutup Kedai

“Saya dari dulu memang macam ini. Kalau orang kecam pun saya buat tak tahu je. Orang kata, tak hidup dipuji tak mati dikeji. Kami tiada tekanan walaupun tiada anak. Saya dan isteri jalani hidup macam biasa saja,” katanya.

Bagaimanapun, Amir berkata dia dan isteri akan terus berusaha untuk mendapatkan cahaya mata serta tidak pernah patah semangat.

“Ada juga usaha yang dibuat dari segi perubatan. Urutan badan itu dan rawatan tradisional itu kami ada buat,” katanya.

Sering ditanya untuk mengambil anak angkat, Amir berkata dia tidak pernah terfikir apatah lagi memikirkan risiko dihadapi.

“Tak pernah terfikir. Takut kalau ambil anak orang tiba-tiba tak boleh nak teruskan. Kami pula yang akan kena kecam nanti. Saya fikir belum masanya lagi. Biar semua ada dulu macam kereta dan rumah. Biar betul-betul stabil dulu,” katanya.

Terdahul, Amir atau nama sebenarnya Mohammad Amirullah Azmi mendirikan rumah tangga dengan Nur Intan Syafinaz pada 14 Mac 2015.


Fizo Omar Dedah Nama Anak, Beri Hint Nak Tambah Anak Lagi?

Genap dua minggu isterinya, Fazeera Nazri menimang cahaya mata, pelakon Fizo Omar mengumumkan nama bayinya yang diberi nama Wan Khaleeda Binti Wan Hafizol.

Menerusi satu perkongsian di Instagram, Fizo turut berkongsika momen dia ke JPN untuk urusan pendaftaran sijil kelahiran anaknya itu.

BACA: Air Mata Jantan Fizo Omar Gugur Tengok Isteri Meneran, Menahan Sakit

“Wan Khaleeda binti Wan Hafizol. Dah nak setahun dah kawen baru ambik sijil nikah. Ni pun sbb nak kena daftar kelahiran baby,” tulisnya.

Apa yang menjadi perhatian, menerusi kapsyen Fizo sempat memberi hint kepada isterinya untuk menambah cahaya mata lagi tahun hadapan.

“Rasa-rasa tahun depan nak repeat datang JPN ni pulak la, boleh tak @ffezyranesry,” tulisnya.

Fizo mendirikan rumah tangga dengan Fazeera pada Oktober tahu lalu secara tertutup di sebuah resort di Janda Baik.


Berhentilah Merokok, Kalau Tak Boleh, Terdapat Alternatif Di Pasaran

Merokok adalah masalah besar bagi rakyat Malaysia. Percaya atau tidak, rakyat Malaysia membelanjakan kira-kira RM1.5 bilion setiap tahun untuk membeli rokok. Gila banyak tu gais. Macam mana nak kurangkan permintaan merokok ni ya?

Sebelum kita ketahui macam mana nak kurangkan ‘kelaziman’ merokok, kita perlu tahu apa yang bahaya tentang aktiviti merokok.

Yelah kita dah tahu merokok ni membahayakan kesihatan tapi tulah ada jer yang masih tidak endahkan risiko yang dorang bakal hadapi.

Kalau anda nak tahu, asap daripada rokok tulah yang berbahaya. Perokok ni kadang-kadang tidak sedar pun bahawa sedutan asap yang terhasil daripada pembakaran rokok inilah yang menyebabkan pelbagai penyakit kronik muncul seperti barah dan penyakit jantung.

Bukan setakat itu jer, kesan buruk merokok turut tertumpu kepada orang lain juga, bukan hanya perokok jer kena. Orang lain boleh menjadi perokok pasif secara tidak langsung jika mereka terhidu asap yang keluar dari perokok. Kesan yang tidak diingini adalah sama iaitu penyakit lelah, penyakit jantung dan sebagainya.

Menghisap rokok berulang kali boleh menyebabkan ketagihan kerana ia mengandungi nikotin. Tetapi, nikotin ni walaupun menyebabkan ketagihan, ia bukan penyebab utama penyakit berkaitan dengan rokok.

Sebenarnya, nikotin boleh didapati secara semulajadi. Dari mana datangnya nikotin? Jawapan mudah ialah: tumbuhan. Lebih khusus lagi: tumbuhuan dari keluarga Solanaceae, biasanya dikenali sebagai nightshade. Keluarga ini termasuklah tomato (~332 ng nikotin setiap satu secara purata), kentang (~675 ng), dan terung (~525 ng). Ini bermaksud nikotin dalam dos kecil memang diperoleh daripada makanan kita.

Nikotin tercipta dalam akar tumbuhan apabila dua sebatian kimia – piridin dan pyrrolidine – disatukan sebelum diangkut ke daun. Justeru, nikotin bukanlah penyebab utama penyakit berkaitan dengan rokok kerana ianya memang terdapat dalam tumbuhan-tumbuhan yang dimakan oleh kita semua.

Sebaliknya, asap rokok tulah yang berbahaya. Ia mengandungi lebih kurang 7,000 bahan kimia. Sekurang-kurangnya 250 diketahui berbahaya, termasuk hidrogen sianida, karbon monoksida dan ammonia.

Antara 250 bahan kimia berbahaya yang diketahui dalam asap tembakau, sekurang-kurangnya 69 boleh menyebabkan kanser! Bahaya betul weh. (Sumber: National Cancer Institute)

Untuk info anda, karbon monoksida dan tar adalah salah satu toksik utama yang dihasilkan daripada pembakaran tembakau yang menyebabkan penyakit berkaitan merokok.

Karbon monoksida (CO) ialah gas beracun yang tidak berwarna dan tidak berbau. Selain asap daripada tembakau, sumber pendedahan kepada CO yang diketahui termasuk asap ekzos dari kereta, dapur gas, dapur kayu dan pemanas.

Tar pula ialah bahan kimia hitam melekit yang boleh berkumpul di dalam paru-paru dan membawa kepada kanser paru-paru, emfisema dan masalah paru-paru yang lain.

Tambahan lagi, tar juga boleh merosakkan silia dalam paru-paru kita (yang membantu memastikan saluran pernafasan kita bersih), oleh itu memudahkan untuk toksin untuk bergerak bebas ke dalam paru-paru menyebabkan banyak penyakit berkaitan merokok.

Disebabkan hal-hal ini lah, terdapat beberapa alternatif yang tersedia di pasaran yang memberikan nikotin kepada pengguna tanpa menghasilkan asap tembakau. Apakah ia?

Mungkin salah satu cara untuk mengurangkan kemudaratan bagi ‘si kaki perokok’ adalah untuk menggunakan alternatif yang kurang mudarat. Setuju tak gais?

Contohnya, e-rokok. E-rokok ialah peranti yang mencipta aerosol dengan menggunakan bateri untuk memanaskan cecair yang mungkin mengandungi nikotin, serta propilena glikol, gliserin sayuran atau gliserol, bahan kimia lain (termasuk yang digunakan untuk mencipta perisa). Cecair biasanya terkandung dalam pod pakai buang atau kartrij.

Selain E-rokok, vape pun antara alternatif yang ada. Fungsinya sama jer dengan e-rokok. Ia memanaskan cecair untuk menghasilkan aerosol untuk disedut oleh pengguna. Apa yang membezakan vape dengan e-rokok adalah kerana produk ini dicirikan oleh kuasa pemanasan yang lebih besar, unit pengewap yang lebih besar dan lebih fleksibiliti dalam mengubah jumlah perisa dan keamatan nikotin.

Kategori alternatif lain pula adalah produk tembakau yang dipanaskan atau dikenali sebagai ‘heated tobacco products’ atau heat-not-burn’. Ia cuma memanaskan daun tembakau di bawah takat terbakar untuk menghasilkan wap yang mengandungi nikotin, yang boleh dihisap oleh pengguna, di mana kajian turut menunjukkan yang ia mempunyai kadar bahan kimia berbahaya yang lebih rendah berbanding rokok tradisional.

Food and Drug Administration (FDA) di Amerika Syarikat turut melaporkan bahawa “pelepasan yang dihasilkan daripada produk tembakau yang dipanaskan secara amnya mengandungi tahap bahan berbahaya yang lebih rendah berbanding asap daripada rokok biasa.”

Tadi kan kita dah belajar bahawa apa yang membawa kepada penyakit berkaitan dengan rokok ialah asap rokok apabila ianya dibakar! Akibatnya, bahan toksik seperti karbon monoksida dan tar tidak akan dihasilkan oleh produk tembakau yang dipanaskan ini kerana ia tidak melibatkan proses pembakaran.

Apa yang penting ialah perokok haruslah berhenti dari tabiat tersebut. Walau bagaimanapun, jika anda tidak mampu dan tidak mahu berhenti, terdapat alternatif lain di pasaran yang juga boleh memberikan ‘rasa’ nikotin yang sama di mana kemudaratan kepada pengguna kurang daripada rokok tradisional.


Fasha Sandha Akui Bekas Suami Baik Hati Walau Terkenal Dengan Kontroversi

Pasti ramai tahu, meskipun sudah bercerai dan sudah pun mempunyai kehidupan masing-masing namun pelakon Fasha Sandha tetap menjalin hubungan baik dengan bekas suaminya Jejai atau Rizal Ashram Ramli.

Baru-baru ini, menerusi perkongsian di Insta Story, Fasha ada menjawab soalan peminat mengenai dirinya yang masih berbaik dengan bekas suaminya itu.

Individu itu meluahkan rasa suka melihat Fasha dan bekas suaminya bergaduh sesama sendiri serta meminta tip untuk menjadi ikutan buat pasangan lain.

Menjawab soalan peminatnya itu, Fasha berkata pada awalnya dia dan bekas suaminya mempunyai sedikit salah faham namun semakin berusia mereka berbaik demi anak-anak.

“Sejujurnya, hmm, ada ketika mula-mula dulu ada juga sedikti salah faham, tapi bila dah menghampiri umur banyak, sama-sama berbaik demi anak-anak. Penting untuk anak-anak semua nampak kami semua harmoni,” tulisnya.

Dalam pada itu, Fasha berkata mungkin bekas suaminya itu terkenal dengan kontroversi namun seorang lelaki yang yang baik.

“Rizal adalah daddy dan salah seorang lelaki yang baik yang i pernah jumpa. Dia mungkin terkenal dengan kontroversi, tapi sejujurnya dia baik,” tulisnya.

Terdahulu, Fasha dan Jejai pernah berkahwin pada 27 April 2012 namun bercerai pada 20 Januari 2016. Pasangan itu, dikurniakan dua cahaya mata iaitu Putera Rayfal dan Putri Raysha Jemyma.


Uqasha Senrose Terharu Suami Sanggup Tunggu Sampai 1 Pagi Buat Kejutan Hari Jadi

Pelakon Uqasha Senrose meluahkan rasa terharu apabila suaminya, Kamal Adli serta keluarganya sanggup menunggu sehingga lewat pagi untuk meraikan ulang tahun kelahirannya yang ke-30.

Menerusi satu perkongsian di Instagram, Uqasha berkata dia tidak menyangka akan ada sambutan hari jadinya kerana dia sibuk menjalani penggambaran sehingga lewat pagi.

BACA: Netizen Asyik Kutuk Saiz Badan, Uqasha Senrose Mengadu Pada Suami

“Masyallah terharu yang tak terhingga, Uqasha shooting semalam habis almost 1 am , so tak expect langsung akan ada celebrate birthday Uqasha, tapi suami saya dan family both side since 6 pagi ada yang 6 petang nak setup untuk birthday Uqasha,” tulisnya.

Lebih manis, Uqasha berkata suaminya memilih lokasi mereka disatukan sebagai suami isteri untuk mengadakan majlis ulang tahun kelahirannya.

“Uqasha happy yang teramat sangat sebab suami celebrate birthday dekat tempat kami disatukan jadi suami isteri. Ya allah semua family friends tunggu dari 6 petang dan Uqasha sampai pkul 1.30 pagi. Rasa diri disayangi sangat.

“Saya terlalu cinta kan abang, and knowing Kamal Adli dia bukan yang person nak deco-deco custom cake siap ada tema, siap cari kain baju untuk Qasha tukar siap ada accessories lengkap Puteri Perak hehe cute la suami saya,” tulisnya.

Terdahulu, Uqasha dan Kamal mengumumkan berita perkahwinan mereka yang berlangsung dalam sebuah majlis tertutup di Bentong, Pahang pada 5 November tahun lalu.


Dituduh Bekas Kekasih Ira Kazar, Pelakon Buat Laporan Polis

Sejak bulan lalu nama Ira Kazar menjadi bualan ramai apabila didakwa menjadi orang ketiga menggangu rumah tangga pengarah Syamsul Yusof dan Puteri Sarah.

Terbaru, nama pelakon Hanis Kamal Bakar terpalit juga gara-gara tular video dirinya bersama Ira dan dituduh pernah bercinta dengan wanita berkenaan.

BACA: Puteri Sarah Buat 2 Tuntutan Terhadap Ira Kazar Di Jawi

Memetik Astro Gempak, Hanis berkata tuduhan tersebut membuatkan dia kesal apatah lagi mengenali dan menjaga hubungan baik dengan Ira dan bapanya Kazar selain pelakon, Puteri Sarah Liyana.

“Saya mula mendapat tahu selepas beberapa pengikut menyebut nama Ira Kazar ketika saya sedang bersiaran langsung di TikTok. Ada juga yang meninggalkan komen seperti ‘Woi ex Ira’.

“Pada waktu itu saya jadi terpinga-pinga. Tapi, saya anggap sahaja ia gambar lama sehingga adik ipar saya berkongsi akaun yang berkongsi video tersebut dengan kapsyen tertulis #HanyaMerekaYangTahu.

“Hal ini amat membimbangkan kerana secara tiba-tiba saya terlibat dengan Ira. Ya, saya baik dengan Uncle Kazar dan kenal Ira sejak kecil.

“Dan dalam masa sama saya juga baik dengan Puteri Sarah. Jadi, saya tidak mahu rosakkan hubungan dengan kedua belah pihak,” katanya.

Dalam pada itu, kata pelakon itu lagi dia sudah pun tampil membuat laporan polis kerana fitnah tersebut boleh menjatuhkan kerjaya serta mengganggu perniagaannya.

“Sebab boleh datangkan fitnah, jatuhkan career, rosakkan hubungan saya dengan kedua belah pihak dan juga mengganggu hubungan bisnes saya.

“Founder produk pun ada tanya saya tentang hal ini. Lagipun, zaman sekarang netizen ni kadang-kadang bila salah faham tak selidik betul-betul, mereka terus kecam,” katanya.

Kata Hanis lagi, jika video tersebut tidak dipadam oleh pengguna TikTok tersebut, dia akan merujuk kepada Suruhanjaya Komunikasi dan Multimedia Malaysia (SKMM).

“Jika pengguna TikTok itu tidak  juga padam video berkenaan, saya boleh merujuk terus kepada SKMM untuk tindakan lanjut. Menurut pegawai polis, saya boleh minta SKMM untuk padam video tanpa memberitahu tuan empunya akaun,” katanya.


Neelofa Sedih Nasib Hampir 400 Jemaah Haji Terkandas Di KLIA

Malam tadi tular di media sosial apabila kira-kira 380 bakal jemaah haji terkandas di Lapangan Terbang Antarabangsa Kuala Lumpur (KLIA).

Berita duka itu turut mendapat perhatian sleebriti terkenal Neelofa yang meluahkan rasa sedih mendengar perkhabaran tersebut.

BACA: Neelofa Puji Suami Kerja Keras, Pukul 5 Pagi Masih Di Kilang

Menerusi satu perkongsian di Facebook, Neelofa turut mendoakan agar urusan jemaah tersebut dipermudahkan serta terus kuat semangat.

Neelofa juga berharap agar ke semua jemaah itu diberikan rezeki untuk menunaikan ibadah haji di tahun akan datang.

Semalam kecoh di KLIA apabila hampir 400 jemaah haji tidak dapat berlepas ke Jeddah. Kesemua jemaah dikatakan menjadi mangsa sindiket penipuan visa Furada untuk ke sana dan berdaftar dengan agensi swasta.


Rumah Tangga Pernah Dikacau Penyondol, Amyza Aznan Salahkan Diri Sendiri

Sebelum ini hangat diperkatakan apabila pelakon Amyza Aznan memberi gambaran mengenai rumah tanggnya berantakan namun tidak mendedahkan kemelut sebenar melanda perkahwinannya.

Memetik mStar Online, Amyza menyangkal dakwaan tersebut serta memaklumkan perkahwinannya bahagia dan dalam keadaan baik. Bagaimanapun, pelakon itu akhirnya membuka mulut mengenai hal rumah tangganya yang pernah berdepan kemelut kerana orang ketiga.

“Biasalah lelaki ini, ada masanya nakal sikit. Kalau kita terlampau kawal mungkin dia boleh bertindak begitu.  Tetapi rumah tangga saya sekarang Alhamdulillah bahagia. Saya isteri pertama selamanya! Apabila dia datang semula kepada kita dan berjanji nak betulkan keadaan saya terima,” katanya.

Amyza bagaimanapun tidak menyalahkan mana-mana pihak sebaliknya melihat kekurangan diri yang mungkin menjadi punca suaminya mempunyai hubungan lain.

“Bertepuk sebelah tangan memang tidak berbunyi. Tapi saya lihat perkara ini berpunca daripada saya sendiri kerana tidak menjadi seorang isteri yang sempurna.

“Apabila semua perasaan was-was itu kita buang jauh-jauh dan reda apa yang berlaku, itu membuatkan kita lebih tenang dan tidak mudah marah,” katanya.

Dalam pada itu, Amyza turut menitipkan nasihat kepada pasangan berkahwin di luar sana sentiasa menjaga keharmonian rumah tangga.

“Kalau sayangkan hubungan, perbaiki segala kesalahan dan bukan mencari kesalahan. Kalau tak boleh juga, tepuk dada tanyalah selera,” katanya.

Amyza berkahwin dengan Khairil pada 2004. Pasangan itu dikurniakan tiga cahaya mata iaitu Andre Mikhail, Andrian Adam dan Ayden Andika.


“Pasal Keluarga Simpan Je Lah, Kadang Kita Lupa Terbuka Aib Sendiri” – Ashraf Muslim

Sejak kebelakangan ini ada saja kontroversi mengenai konflik rumah tangga melibatkan selebriti yang menjadi bualan di media sosial,

Ditanya mengenai komen keterlaluan oleh netizen mengenai perkara itu, pelakon Ashraf Muslim berkata adalah lebih baik mendoakan mereka daripada mengecam serta memberikan teguran dengan berhemah.

“Jangan kita mengecam. Sebaliknya doa, cakap dan balas dengan benda yang baik-baik. Saya berkata begitu sebab kita tidak tahu, kadang-kadang apa yang dikatakan itu boleh jadi satu doa juga.

“Bimbang akan terpalit kepada kita balik. Kadang-kadang kita lupa benda yang begitu. Jadi, kita kena sentiasa fikir positif sebab saya sendiri pernah alami situasi ini.

“Senang cerita, doa yang terbaik. Kalau nak menegur, tegur dengan cara berhemah jangan sampai menyakitkan hati. Supaya mereka yang terlibat berfikir ada lagi orang yang sayangkan mereka, boleh buat keputusan yang baik,” katanya.

Ditanya mengenai pengalamannya sendiri ketika di awal proses poligami, Ashraf mengakui ia bukan sesuatu yang mudah kerana perlu sabar.

“Susah… Kena tenang, sabar. Buat keputusan betul-betul. Kalau tidak tenang, tak sabar akan buat keputusan yang tak betul,” katanya.

Dalam pada itu, Ashraf berpendapat isu membabitkan keluarga adalah hal privasi dan sebaiknya tidak terlalu dikongsikan di media sosial.

“Bagi saya benda-benda macam ni… fasal keluarga, simpan untuk kita sahajalah. Kalau kita asyik nak beritahu pada orang, kadang-kadang kita buka aib kita. Kita terlupa tu.

“Jadi senang ceritalah… kebahagian diri kita, kesusahan di dalam keluarga kita, apa sahaja hubungan dalam kaum keluarga kita, tak payah beritahu orang lain. Biarlah kita simpan, selesaikan masalah kita. Sebab takut nanti ada masalah lain pula yang timbul, yang kita tak tahu,” katanya.

Untuk rekod, hasil perkongsian hidup Ashraf dengan Noor Dayana, mereka dikurniakan seorang anak lelaki, Anas Ashraf, 7.

Manakala, bersama Wan Sakinah, mereka dikurniakan tiga cahaya mata iaitu Sarah Ashraf, 8, Adam Ashraf, 7, dan Safiyyah Ashraf, 3.


Ameera Khan Padam Semua Gambar Di Instagram, Peminat Tanya Apa Jadi?

Di antara adik-beradik selebriti Neelofa, Ameera Khan atau lebih dikenali dengan nama Little Miss Khan antara yang paling popular.

Malah, boleh dikatakan Ameera sering menjadi perhatian di media sosial biarpun bukan bergelar seorang selebriti.

BACA: “Ameera Belum Berhijab Penuh, Masih Dalam Fasa Melatih Diri” – Ibu

Bagaimanapun, baru-baru ini Instagram Ameera menjadi perhatian apabila dipercayai telah memadam semua gambar yang pernah dumuat naik sebelum ini.

Hasil tinjauan mendapati, tiada langsung gambar pada platform tersebut serta gambar profile juga dilihat kosong.

Tiak dapat dipastikan sama ada gambar-gambar tersebut yang dimuat naik sebelum ini telah dipadam atau pun diarchive.

Susulan itu, di laman Twitter ada segelintir peminatnya tertanya-tanya yang telah terjadi pada Instagram Ameera serta meluahkan rasa rindu untuk melihat perkongsian adik kepada Neelofa itu.

Setakat ini tidak dapat dipastikan punca Ameera berbuat demikian. Apa pun kita nantikan saja perkembangan terbaru Ameera.

Terdahulu, ibunya iaitu Datin Noor Kartini mengakui anak perempuannya itu masih belum berhijab penuh serta masih dalam proses memperbaiki diri.


Job Berlakon Tak Banyak, Netizen Persoal Kehidupan Mewah Elfira Loy?

Baru-baru ini, perkongsian pelakon Elfira Loy di Insta Story menjadi perhatian apabila menjawab persoalan netizen yang bertanyakan mengenai kehidupan mewahnya.

Menerusi soalan tersebut, individu berkenaan seolah kurang senang dengan kehidupan pelakon itu yang berbelanja mengalahkan anak Tan Sri.

BACA: Kongsi Video Bersalin, Elfira Loy Dipuji Langsung Tak Menjerit Masa Meneran

Malah, individu itu turut bertanyakan dari mana datangnya sumber pendapatan pelakon itu sedangkan sudah lama tidak berlakon.

Tenang menjawab persoalan netizen itu, Elfira berkata rezeki yang diterimanya itu adalah yang tidak disangka-sangka.

Dalam perkongsian lain, Elfira berkata dia seorang wanita bekerjaya dalam dalam mencari rezeki. Katanya, biarpun hanya untuk membeli goreng pisang, dia tetap menggunakan duit sendiri.

“Saya ada duit okey. Saya kerja siang dan malam cari duit. Saya nak beli goreng pisang pun saya tak minta duit laki (suami) saya. Saya beli sendiri.

“Kalau saya jenis minta duit lelaki ‘kaya’ ni, saya dah pakai Ferrari. Tak adalah pakai kereta saya sekarang.Paling-paling pun saya akan ada empat maid (pembantu rumah). Tapi tak, saya urus semua sendiri,” tulisnya.

Terdahulu, Elfira yang mendirikan rumah tangga bersama Faris pada 1 Januari 2019. Pasangan itu dikurniakan sepasang cahaya mata, Rayyan yang kini berusia dua tahun dan Nur Aria Mikayla yang dilahirkan pada 20 Mei lalu.


“Gila Saya Tak Stres? Apa Yang Saya Lalui Ini Cukup Berat”

Hangat diperkatakan mengenai kontroversi rumah tangganya yang menjadi bualan ramai di media sosial, pengarah terkenal, Syamsul Yusof mengakui berdepan tekanan berikutan isu tersebut.

Memetik Harian Metro, Syamsul berkata sebagai manusia biasa dia juga tidak mampu mengelak daripada tekanan apatah lagi membabitkan hal rumah tangga dan keluarga.

“Gila, saya tak stres? Apa yang saya lalui ini (hal rumah tangga) cukup berat. Memang saya stres. Ketika buat ‘editing’ filem Mat Kilau dan Munafik 2 pun, saya boleh menangis, inikan pula hal rumah tangga sendiri.

“Tapi, saya selalu bangkitkan semangat saya semula. Saya sentiasa kata tak apa, tak apa, insyaAllah. Dan, saya seketika fikirkan juga kejayaan yang sudah saya kecapi dan selalu menghargainya.

“Apapun, saya sentiasa rasa bersyukur dengan rezeki Allah ini. Sebab saya tahu, ‘it comes with a price’. Jadi, ujian kau pun besar lah,” katanya.

Bagaimanapun, Syamsul berkata dia perlu kuat dan tidak boleh hanya memandang perkara negatif sahaja serta perlu melihat apa yang baik juga.

“Meskipun saya dah dapat rasakan filem Mat Kilau ini akan ‘success’ meletop, tapi masalah saya bukan selesai pun. Tak ada. Duit bukan segalanya. Ini semua proses perjalanan hidup dan saya layankan saja perlahan-lahan,” katanya.

Dalam pada itu, Syamsul berkata mungkin doa daripada ibu bapanya yang menjadi pemangkin semangat untuk mengharungi ujian hidup.

“Semangat ini mungkin daripada doa ibu, doa bapa saya dan mungkin juga dari pelbagai dugaan yang pernah saya lalui sebelum ini. Saya pun dah hadapi ujian yang banyak, antaranya filem KL Gangster 2 yang bocor dulu. Banyak lagi benda yang orang tak tahu, family.

“Tapi, apabila dah ditimpa ujian-ujian yang berat ini, apakah kau akan ‘surrender’ atau kena jadi kuat, ia kena pilih dan saya juga sebenarnya hampir-hampir (tewas). Tapi, entahlah kalau cakap lebih-lebih macam ustaz pula,” katanya.

Terdahulu, Puteri Sarah menfailkan saman serta membuat dua aduan di pejabat agama terhadap Ira Kazar.


Misi Ibadah Korban Dijalankan Serentak Di Tiga Buah Negara Oleh Aman Palestin

Beberapa hari sahaja lagi umat Islam bakal menyambut Hari Raya Aidiladha yang akan memberi seribu makna. Hari Raya Korban jatuh pada hari kesepuluh pada bulan Zulhijjah, bulan terakhir dalam kalendar Hijrah Islam.

Tarikh 10 Zulhijjah ini merupakan tarikh penting dalam sejarah Islam di mana Nabi Adam dan isterinya Hawa dikeluarkan dari syurga dan diturunkan ke bumi sebelum berjumpa di padang Arafah, di luar bandar Mekah.

Selain daripada itu, Ibadah korban yang dikerjakan pada Hari Raya Aidiladha pula adalah bagi umat Islam memperingati kisah pengorbanan Nabi Ibrahim a.s yang sanggup menyembelih anaknya Nabi Ismail kerana ketaatannya terhadap Allah S.WT.

Rentetan dari peristiwa itu, setiap tahun ketika perayaan Aidiladha maka umat Islam akan menyembelih binatang-binatang korban lalu mengagihkan kepada golongan yang kurang bernasib baik.

Ibadah korban ini juga boleh dilakukan di luar negara meskipun orang yang ingin melakukan korban berada di Malaysia. Perkara ini dapat diselesaikan melalui khidmat Aman Palestin.

Aman Palestin melaksanakan Ibadah Korban di Palestin, Syria, Yaman, dan kem-kem pelarian di Lubnan, Indonesia dan Malaysia bertujuan meringankan beban serta memberikan sinar kegembiraan Aidiladha kepada rakyat yang sering ditindas di bumi Syam dan seluruh Nusantara.

Seperti sedia maklum, pelarian di bumi Lubnan dilarang untuk bekerja sehinggalah golongan ini hanya mengharapkan bantuan daripada penduduk luar.

Dalam kesempatan ini, Aman Palestin mengambil langkah untuk membantu meringankan beban pelarian yang terpaksa membayar tapak kem yang dikenakan cukai yang agak tinggi demi untuk memberi senyum buat penduduk di bumi Anbia.

Meskipun mereka tersenyum apabila disapa oleh orang luar, tapi percayalah penempatan mereka sangat lah menyayat hati.

Infrastruktur di kediaman pelarian sering berada di dalam keadaan yang tidak baik. Lebih tersentuh hati, apabila ada beberapa kem yang hampir musnah akibat serangan.

Dalam keadaan yang sebegini, Aman Palestin tidak melengahkan tugasan mereka untuk membantu memperbaiki kanvas yang reput dan berlubang. Mereka juga membina lebih banyak kem supaya dapat menampung penghuni yang ada.

Tahun ini, Aman Palestin mencipta sejarah dengan menghantar peserta misi ibadah korban secara serentak di tiga buah negara buat kali pertama. Seramai 15 peserta misi dihantar ke Syria, Yaman dan Lubnan.

Turut bersama menjalankan tanggungjawab ini adalah 2 orang duta Aman Palestin iaitu Syafinaz Yunus, (pengacara) dan Ustaz Mohamed Zainuddin (PU Yeop).

Misi yang dilaksanakan berlangsung selama 10 hari dan akan memasuki 4 kawasan iaitu Syria, Yaman, Kem Pelarian Palestin di Lubnan dan Kem Pelarian Syria di Lubnan.

Untuk menjalankan ibadah korban dalam era yang semakin maju ini amatlah mudah. Anda semua dah tak perlu risau lagi bab kelengkapan yang diperlukan. Semuanya diuruskan oleh pihak Aman Palestin.

Jangan tak tahu, kehadiran peserta seramai 15 orang tersebut bertujuan untuk melihat sendiri pelaksanaan Ibadah Korban dijalankan dengan sempurna yang merupakan amanah penyumbang Aman Palestin di Malaysia, Indonesia, Brunei, Singapura dan seluruh dunia.

Dengan kerjasama ini juga dapat mengukuhkan lagi hubungan kerjasama dengan rakan-rakan NGO yang sememangnya membantu Aman Palestin setiap tahun dalam menyempurnakan Ibadah Korban.

16 tahun pengalaman menjalankan ibadah korban di Bumi Anbia, bukanlah salah satu jangka masa yang singkat. Jadi tak hairanlah sekiranya 4 kaedah ini disediakan oleh Aman Palestin demi untuk mengikut kemampuan rakyat Malaysia.

Bagi pakej Palestin, satu bahagian lembu atau seekor kambing ditawarkan pada harga RM2,300, manakala di Syria (RM1,900), pakej sejuk beku khusus di Palestin dan Syria (RM750); seekor kambing di Yaman (RM700).

Pelbagai pilihan yang diberikan oleh Aman Palestin kepada rakyat Malaysia yang ingin melakukan ibadah korban menjelang bulan mulia ini. Jangan lupa untuk terus klik DI SINI untuk merasai pengalaman melaksanakan ibadah korban di luar negara.

Selain itu, anda juga boleh menderma ke tabung sumbangan Aman Palestin di https://jommenyumbang.com/ms/home . Melalui pautan ini anda boleh memilih untuk menyumbang pada kempen pilihan anda seperti Bread For Love, Jom Taja, Sumbangan Bulanan, Saham Pelaburan Akhirat dan Bantuan Musim Sejuk.

Hari Raya Aidiladha, disunatkan makan selepasnya supaya makanan yang mula-mula dimakan pada hari itu ialah daging korban yang berkat. Selepas bersembahyang, upacara korban akan dimulakan. Lembu, kambing, dan biri-biri yang dikorbankan akan disembelih secara beramai-ramai di kawasan masjid sebelum dibahagi-bahagikan kepada orang ramai terutamanya kepada golongan fakir miskin.

Semoga Aidiladha kali ini membawa seribu makna buat umat Islam di negara kita. Maklumat lanjut  layari Facebook, Twitter dan Instagram Aman Palestin.


Jualan Besar Kedai Buku POPULAR/HARRIS Ini Buat Korang Jadi Tak Keruan!

Sebut jer kedai buku POPULAR/HARRIS pasti anda dah sedia tahu kan? Ramai yang mengaku, kita ni membesar dengan kedai buku ini jer. Asal nak cari buku, sinilah tempat pilihan yang tepat untuk kita jejakkan kaki di sini…hehe. Tiba-tiba teringat pula zaman belajar dulu-dulu kan? Rindu betul!

Mana taknya, asal weekend atau ada masa lapang jer pasti anda akan menjejaki kedai buku kesayangan anda tu. Bukan setakat gembira dan seronok melihat satu tempat yang dipenuhi dengan timbunan buku, tapi juga suasana yang terdapat di kedai buku yang berjaya membuatkan kita seolah-olah berada dalam dunia kita sendiri.

Bagi pencinta buku mesti anda tak nak terlepas apabila ada jualan besar-besaran daripada kedai buku anda kan?

Haa..anda dah boleh get ready dah untuk pergi ke kedai buku POPULAR/HARRIS kerana dorang nak buat jualan besar-besaran pada 8 hingga 11 Julai ini di 38 kedai buku POPULAR/HARRIS terpilih!

Kalau anda ahli/member di kedai buku kegemaran anda ni, anda akan dapat diskaun sebanyak 20%! Pelbagai jenis produk menanti anda nanti, termasuk alat tulis, gajet dan IT, CD dan DVD, buku pelbagai genre, seperti fiksyen, gaya hidup, bukan fiksyen, kanak-kanak dan buku komik, dan sebagainya!

Bukan itu sahaja, eksklusif untuk ahli Kad POPULAR, anda daftar atau perbaharui Kad POPULAR/ E-kad selama 3 tahun untuk mendapatkan baucar tunai RM10. Ataupun, anda juga boleh daftar atau perbaharui Kad/ Ecard POPULAR selama 1 tahun untuk mendapatkan baucar tunai RM6. *Kedua-dua baucar boleh digunakan dengan segera.

Ha amacam? Tak rugi pun kalau anda daftar sebagai ahli atau perbaharui jer kad anda untuk dapatkan benefit yang kami cakap di atas sebentar tadi.

Ada lagi gais, anda juga akan dapat penjimatan sehingga 60%* ke atas untuk 50 item khas yang dipilih seperti buku, CD, VINNFIER Momento 5 True Wireless Earphone, KINGMAX Flash Drive 32GB dan banyak lagi!

Anda juga boleh beli dan dapatkan ganjaran! Mudah jer, anda hanya belanjakan RM150 dan ke atas semasa POPULAR BIG SALE ini dan berpeluang untuk melayakkan anda menerima baucar tunai RM10. Wah bestnya!

Selain itu, anda juga boleh belanja RM80 dan ke atas, beli 3M Scotch Titanium Detachable Kitchen Scissors OR ONPRO 10,000mAh 18w Fast Charge Power Bank pada harga istimewa dan dapat diskaun sehingga 50%* Pergh, mantap bro!

Tak sabar rasanya nak ke kedai buku POPULAR/HARRIS pada 8 hingga 11 Julai ini! Jangan lupa bagitahu kawan-kawan anda juga tau. Kalau anda malas sangat nak ke sana kan, anda WhatsApp jer di LINK INI untuk menggunakan perkhidmatan Order, Pick & Go.

Untuk maklumat lanjut, KLIK SINI  atau boleh ke pautan Laman Web, Facebook dan Instagram POPULAR Malaysia.


Duduk Rapat-Rapat Dengan Anna Jobling, Netizen Menyampah Dengan Da’i Syed

Selepas dua tahun naik turun mahkamah, pada Jun lalu pendakwah selebriti Da’i Syed dilepaskan dan dibebaskan atas dua pertuduhan jenayah seksual.

Bagaimanapun, baru-baru ini nama pendakwah itu sekali lagi menjadi bualan apabila videonya bersama pelakon Anna Jobling menimbulkan rasa kurang senang netizen.

BACA: Diuji Tuduhan Jenayah Seksual, Da’i Syed Baru Kenal Kawan Sebenar

Menerusi video yang dimuat naik di aplikasi TikTok itu, Da’i Syed dilihat duduk bersebalahan dengan Anna.

Diruangan komen, ramai yang mengatakan Da’i Syed tidak menjaga ikhtilat serta boleh menimbulkan fitnah apabila duduk rapat seperti itu. Tidak kurang juga, ada yang meminta agar membuang sahaja gelaran Da’i itu.

Meskipun dikecam teruk, namun tiada komen balas daripada Da’i Syed berhubung video berkenaan. Setakat ini, video tersebut mendapat sebanyak 1.2 juta jumlah tontonan.


Iqram Dinzly Pernah Jumpa Pakar, Ada 5 Karakter Dalam Diri

Sebut saja nama Iqram Dinzly, pasti ramai tahu pelakon itu sering mencetuskan kontroversi dengan kelakuan dan pakaian aneh ketika Live di media sosial.

Memetik Getaran, bagaimanapu Iqram berkata akaun media sosial itu dikendalikan oleh Princi Chiki Dinzly, karakter lain yang diwujudkan bagi menggantikan dirinya.

“Itu adalah antara karakter yang saya tampilkan. Saya ada lima lagi karakter lain yang belum saya tunjukkan. Prince Chiki Dinzly saya wujudkan sebagai watak netizen yang selalu merasa berkuasa di media sosial.

“Melalui karakter yang saya tampilkan tak kisahlah Iqram Dinzly, Prince Chiki Dinzly atau Iqram Dizlycious masing-masing membuatkan saya semakin mengenal diri,” katanya.

Berikutan tindakan aneh yang dilakukan Prince Chiki Dinzly, pelakon itu sering dikecam serta mengatakan dia sudah gila.

“Saya marah bila orang kata Iqram Dinzly gila sedangkan banyak kali Prince Chiki Dinzly katakan bahawa Iqram Dinzly sudah mati.

“Jadi bila ada netizen, tabloid, atau berita yang cakap di dalam live itu Iqram Dinzly, saya jadi marah. Sebab Iqram Dinzly dan Prince Chiki Dinzly berbeza dan apa yang dilakukan Prince Chiki Dinzly tiada kena mengena dengan hidup saya,” katanya.

Dalam pada itu, Iqram berkata dia mengakui pernah bertemu dengan beberapa pakar kesihatan mental bagi membuktikan dirinya masih waras.

“Saya pernah berjumpa dengan tiga profesor. Tapi mereka yang mental sebenarnya. Profesor itu ada masalah dan mengaku ada keresahan. Saya tak didiagnos memiliki apa-apa penyakit,” katanya.

Ditanya punca Iqram mewujudkan banyak watak dalam hidupnya, pelakon itu berkata ia adalah sebuah eksperimentasi mental di samping mengakui rasa sengsara menjadi individu bernama Iqram Dinzly.

“Saya bukan tak bahagia menjadi Iqram Dinzly. Saya cuma sengsara kerana Iqram Dinzly hilang jati diri dalam hidupnya. Kalau nak cakap lebih-lebih, nanti orang ingat saya gila sedangkan ia adalah transformasi IQ,” katanya.


“Makan Stik Salt Bae, Tak Adalah Mahal Pun” – Aeril Zafrel

Sebelum ini, perkongsian pelakon Aeril Zafrel menjadi perhatian ramai memaparkan sedang menikmati hidangan stik di restoran mewah milik tukang masak terkenal, Salt Bae ketika bercuti di London, United Kingdom.

Apa yang menjadi bualan Aeril dilihat hanya mampu mengangguk-angguk kepalanya selepas menerima jumlah harga makanan tersebut mencecah RM10,065.

BACA: Aeril Zafrel Termenung Bil Cecah RM10,000 Makan Stik Mewah Salt Bae

Memetik Utusan Online, Aeril berkata harga makan yang dinikmatinya itu tidak mahal sebagaimana yang disangka oleh orang ramai.

Bagaimanapun, katanya lagi stik yang dinikmatinya itu berbaloi dengan bayaran kerana rasanya yang sedap ditambah dengan momen manis dihidangkan oleh Salt Bae.

“Sebenarnya harga dia biasa saja. Tapi sebab kita tukar mata wang, itu yang nampak mahal. Ada cas tersembunyi, dia tabur garam dan potong daging dah RM1,000.

“Untuk momen itu bukan senang agaknya sebab Salt Bae kira top di dunia. Rugi juga kalau tak rasa. Pengalaman tu tak boleh dibeli dengan wang ringgit,” katanya.

Dalam pada itu, Aeril berkata dia tidak akan menolak untuk kembali ke restoran cef terkenal itu lagi jika ke negara lain seperti Turki.

“Restoran Salt Bae satu dunia ada, jadi kalau saya pergi Turki, memang akan pergi lagi. Memang sedap, tak pernah makan stik sesedap itu.

“Bila kita pergi bercuti, sebenarnya kalau berkira sangat baik tak payah pergi. Saya pun bukan guna duit sendiri, kongsi dengan kawan-kawan,” katanya.


Wah! Banyak Giler Faedah Bila Anda Langgan pandapro Dari foodpanda Ini

Jika anda super love sangat order food dari foodpanda, anda wajib ambil tahu tentang pandapro.

Banyak faedah yang anda akan dapat jika melanggannya kerana pandapro adalah pelan langganan bulanan yang menawarkan beberapa kelebihan untuk makanan dan barangan runcit kepada anda bergantung kepada syarat promosi yang disediakan!

Kalau anda selalu membuat pesanan melalui aplikasi foodpanda, pas langganan bulanan ini amatlah sesuai dan berbaloi. Bukan setakat dapat caj penghantaran percuma jer, banyak lagi diskaun tambahan lain yang ada khas untuk anda jika anda ada aplikasi pandapro ini!

Bagi anda yang belum ada dan mahu melanggan aplikasi pandapro ini, pastikan anda menggunakannya dengan sebaiknya untuk menikmati segala kelebihan yang ditawarkan. Tengok di bawah ni:

1. Sebanyak 12x RM0 penghantaran percuma!
2. Potongan 20% untuk 20,000 restoran terpilih
3. Diskaun 20% baucar di pandamart
4. Diskaun sehingga 25% untuk makan malam (ini hanya valid untuk pelanggan pandapro jer tau)

Amacam? On tak on? Harga pakej langganan pandapro pun sangat berbaloi untuk anda! Siap ada diskaun eksklusif lagi. Fuh, mantap!

1. Langgan pandapro selama sebulan pada harga RM8.90 dan nikmati diskaun 70%.
2. Langgan pandapro selama enam bulan pada harga RM6.90 sebulan dan nikmati diskaun 77%.
3. Langgan pandapro selama 12 bulan pada harga RM4.90 sebulan dan nikmati diskaun 84%.

Berbaloi kan? Jadi jangan ditunggu lagi, boleh terus KLIK LINK INI untuk langganan pandapro!

Oh ya! Jika anda salah seorang subscriber pandapro, anda boleh masuk ke event foodpanda 10thYear Anniversary – panda paradise dari 12 hingga 14 Ogos ini bertempat di Open Carpark Sunway City KL! Wah bestnya.

Bagi anda yang nak melanggan aplikasi pandapro ini, sini kami tunjukkan! Mudah jer gais, hanya ikuti langkah mudah ini:

Cari menu di bahagian atas sebelah kiri dan klik ‘Jadi ahli pandapro’

Bayar amaun yang ditetapkan untuk pelan yang dipilih dan tambahkan kaedah pembayaran

Voila! Selepas pembayaran berjaya, anda akan menerima rebat langganan 2 bulan dan baucar RM50 dalam ‘Vouchers’ anda dalam masa beberapa hari

Gunakan rebat RM8.90 dan diskaun RM50 untuk pesanan makanan & barangan runcit anda dengan segera!

Untuk info lanjut anda boleh ke Website , Facebook dan Instagram  foodpanda!


Mira Filzah Puji Pelakon Wanita Mat Kilau Pakai Anak Tudung, Tutup Aurat

Sejak mula ditayangkan pada 23 Jun lalu, filem Mat Kilau menjadi bualan ramai dan baru saja 13 hari ditayangkan sudah mendapat kutipan sebanyak RM53 juta.

Ramai yang mengagumi hasil kerja pengarah Syamsul Yusof termasuklah golongan selebriti yang memberikan pujian.

BACA: Berjaya Kutip Lebih RM50 Juta, Filem Mat Kilau Bakal Ditayangkan Di Netflix?

Termasuklah, pelakon dan pengacara Mira Filzah yang memuji karya tersebut yang katanya salah satu filem tempatan terbaik baginya.

Bukan itu saja, Mira turut memuji aurat para pelakon wanita dalam filem tersebut turut terjaga. Ramai tak perasan, bagus Mira perkara kecil seperti itu pun boleh perasan.

“Sudah tonton, hebat. Kagum bila lihat semua pelakon wanita memakai anak tudung, jaga aurat. Seronoknya begitu,” pujinya.

Apa pun tahniah diucapkan buat filem Mat Kilau. Malah, Syamsul juga ada beritahu filem tersebut bakal ditayangkan di Netflix.


Vanidah Imran Sah Bergelar Isteri Jurutera

Pelakon Vanidah Imran selamat bergelar isteri kepada seorang jurutera, Arifabdillah Idris dengan sekali lafaz kira-kira jam 12.12 tengah hari tadi.

Memetik mStar Online, pasangan itu dinikahkan oleh Pendaftar Nikah Cerai Rujuk, Jabatan Agama Islam Wilayah Persekutuan (JAWI), Ustaz Muhammad Fairudz Saderi dengan berwalikan adik Vanidah, Johan Imran.

Pasa majlis itu, Vanidah menerima mas kahwin berbentuk seutas rantai emas dan berbalas dua dulang hantaran, bagaimanapun wang hantaran dirahsiakan jumlahnya. Dalam masjlis serba sederhana itu, Vanidah dilihat anggun mengenakan pakaian rekaan Rizman Ruzaini.

Kini kembali bergelar isteri, Vanidah berkata ia bukan perkara mudah namun niatnya itu dipermudahkan oleh Allah. Kata Vanidah lagi, dia bersyukur dipertemukan dengan suaminya yang memiliki persamaan dengannya yang sebelum ini.

“Kami pernah berkahwin. Masing-masing pernah melalui pengalaman hidup berumah tangga. Dia sebelum ini berstatus duda kepada empat cahaya mata.

“Paling utama dalam memutuskan soal pembinaan masjid kami, perasaan dan hati anak-anak perlu diutamakan,” katanya.

Terdahulu, Vanidah pernah berkahwin dengan pelakon Rashidi Ishak pada Oktober 2000 namun bercerai pada Ogos 2018 selepas 17 tahun hidup bersama. Pasangan itu dikurniakan dua cahaya mata, iaitu Mikail Aimran dan Maryam Rashika.


Shila Amzah Nak Lelaki Ada Matlamat, Tak Nak Yang Kaya Tapi Masih Harap Duit Ibu Bapa

Meskipun berdepan kegagalan rumah tangga, penyanyi Shila Amzah berkata dia tidak pernah menutup pintu hatinya untuk berkahwin lagi.

Memetik mStar Online, bagaimanapun Shila berkata dia kini lebih berhati-hati dalam memilih pasangan serta inginkan lelaki yang mempunyai matlamat hidup.

“Saya sangat terbuka untuk menerima jodoh baharu dan tidak pernah menutup pintu hati. Kalau ia datang pada waktu, keadaan dan perasaan yang tepat, ia akan terjadi tetapi saya tidak boleh tentukan bila dan siapa orangnya.

“Saya mahu mencari seseorang yang lebih bekerja keras dan tidak hanya ada bakat. Kalau anak orang kaya sekali pun tetapi mengharapkan ihsan ibu bapa, saya tidak mahu. Biarlah dia seorang lelaki yang rajin.

“Saya tidak mahu orang yang tiada matlamat dalam hidupnya. Jika dia tidak boleh bertanggungjawab terhadap diri sendiri, bagaimana dia mahu menjaga orang lain. Saya cakap bukan sahaja dari pengalaman perkahwinan lepas tetapi hubungan sebelum ini juga,” katanya.

Dalam pada itu, Shila berkata dia kini bersikap lebih terbuka serta tidak lagi berselindung mengenai soal peribadi.

“Selama 22 tahun ini rasanya saya penat untuk menepis…cukuplah apa yang berlaku selama ini. Tiada lagi istilah biarlah rahsia buat saya.

“Tanyalah apa sahaja soalan. Tiada soalan yang membuatkan saya takut. Namun saya akan pilih peratusan keterbukaan untuk menjawab sebarang pertanyaan,” katanya.

Terdahulu, Shila mendirikan rumah tangga dengan Haris Idraki Elias pada April 2018 namun disahkan bercerai pada 8 Februari tahun ini.


Dituduh Tak Move On, Netizen Minta Abby Abadi Kurangkan Jumpa Norman

Meskipun sudah berpisah namun pelakon Abby Abadi masih mengekalkan hubungan baik dengan bekas suaminya pelakon berbadan sasa, Norman Hakim demi anak-anak mereka.

Bagaimanapun, ada yang kurang senang melihat keakraban Abby dengan Norman meskipun sudah berpisah sehingga ada yang menuduh Abby belum move on.

BACA:Keluarga Norman & Abby Abadi Bercuti Ke Terengganu Siap Sewa Bas

Menerusi beberapa perkongsian di Insta Story, Abby berkongsikan soalan dan menjawab pertanyaan netizen itu berkaitan hubungannya dengan Norman yang didakwa keterlaluan.

Menjawab segala pertanyaan netizen di Insta Story, Abby berkata dia sudah lama melupakan hal lalu dan tiada apa perasaan pun apabila berhadapan dengan Norman dan Memey.

Ada netizen menuduhkan tidak move on serta meminta supaya tidak selalu berjumpa dengan Norman, Abby menafikan dakwaan tersebut. Menurut Abby, bekas suaminya selalu datang ke rumah untuk mengambil atau berjumpa dengan anak-anak sekaligu menyelar dakwaan netizen itu.

“Lain kali cakap siang pandang-pandang. Jangan main terjah je. Tak pernah pun saya nak heran nak ada selalu dengan Norman tu ye.

“Norman tu yang selalu datang rumah saya ambil anak-anak dia, jumpa anak-anak dia. Raya pun diorang datang rumah kita. Kita selalu dengan Memey je.

“Awak malu-malu sikit ye kalau nak tuduh-tuduh. Jangan main sembur je. Mati tak sempat nak minta maaf nanti. Susah kat Masyar tau,” tulisnya.

Abby pernah berkahwin dengan Norman pada 2002 namun bercerai pada tahun 2009. Hasil perkahwinan, mereka dikurniakan tiga cahaya mata iaitu Mohamed Danish Hakim, Marissa Dannia Hakim dan Danisha Hakim.


Neelofa Puji Suami Kerja Keras, Pukul 5 Pagi Masih Di Kilang

Baru-baru ini perkongsian selebriti popular Neelofa menjadi perhatian apabila menitipkan dedikasi buat suaminya, PU Riz yang bekerja keras serta komited membangunkan bisnes diusahakan mereka.

Menerusi perkongsian di Insta Story, Neelofa berkata suaminya bekerja sehingga lewat pagi untuk memastikan produk keluaran mereka iaitu Innai Nunha berjalan lancar.

BACA: PU Riz Minta Jangan Kongsi Gambar Arwah Adibah Noor Tak Tutup Aurat

“Ni masuk hari ke 11, suami kerja dari pagi sampai lewat pagi, biasa 3 atau 4 pagi baru balik. Hari ni call cakap balik lepas ni, masih di kilang production settlekan macam-macam isu.

“Inilah bab perniagaan yang orang tak nampak, yang orang nampak selalunya end result je, part senang & best je. Kami berniaga bersama dan alhamdulillah saya lebih banyak work form home sambil menjaga anak,” tulisnya.

Neelofa turut mengucapkan terima kasih di atas pengorbanan suaminya itu dan mendoakan semoga usaha dan rezeki diperoleh mereka diberkati Allah.

“Untuk suami tersayang, terima kasih sebab banyak mainkan peranan dalam bab production. You sentiasa buat more than 100% untuk solve any issue, takde yang impossible to you. Semoga Allah berkati setiap usaha you and kita semua.

“Berkati setiap ringgit yang kita peroleh, sentiasa rasa cukup dan bahagia dengan rezeki Allah,” tulisnya.

Dalam entri yang lain, Neelofa ada memuat naik paparan rekod panggilan bersama pasukannya demi memastikan segalanya berjalan dengan baik.


Puteri Sarah Buat 2 Tuntutan Terhadap Ira Kazar Di Jawi

Mahu mempertahankan haknya serta anak-anak, pelakon Puteri Sarah hadir ke Bahagian Penguatkuasaan, Jabatan Agama Islam Persekutuan (Jawi) hari ini.

Menerusi sesi Live di IG bersama Nad Zainal, Puteri Sarah berkata dia ke Jawi untuk membuat dua tuntutan terhadap Ira Kazar.

Menurut Puteri Sarah, ia berkaitan dengan gangguan ketenteraman dirinya (kes sivil) selain menganggu ketenteraman rumah tangga yang boleh disabitkan di bawah kesalahan jenayah syariah.

“Sekarang saya baru balik dari JAWI. Saya nak saman bukan sebab saya nak rampas balik hak saya. Itu empat tahun dulu. Sekarang ni saya buat untuk tuntut hak saya dan anak-anak.

“Saya buat dua tuntutan, mengganggu ketenteraman saya itu sebagai kes civil. Yang saya report pada JAWI dan JAIS adalah sebagai gangguan rumah tangga itu jenayah. Saya harap semua orang doakan benda ni jatuh sebagai jenayah,” katanya.

Isnin lalu, mahkamah memerintahkan Ira tidak memuat naik sebarang hantaran di media sosial serta berhenti mengeluarkan apa sahaja bentuk gangguan terhadap Puteri Sarah sehinggalah perbicaraan penuh kes berkenaan.


“Saya Sebenarnya Dah Penat, Reda Saja” – Syamsul Yusof

Melihatkan filem arahannya Mat Kilau kini sudah mencatat kutipan lebih RM53 juta, pengarah Syamsul Yusof mengakui sentiasa takut dengan kejayaan dikecapinya.

Memetik Harian Metro, Syamsul berkata dia tahu dan sedar tentang ‘Istidraj’ yang diperkatakan segelintir pihak. Ujarnya, apa yang pasti dia sentiasa bersyukur di atas segala rezeki yang diberikan.

“Kita bukan Tuhan. ‘Don’t take a religion in the wrong way’. Apabila kena pada orang kita, Allah sayang. Tapi, bila kena pada musuh, kata Allah laknat. Apa benda ni, mana engkau tahu? Kita tak tahu. Ini untuk saya (rezeki), dan saya pun tak tahu.

“Saya selalu fikir, saya harap apa yang Allah berikan ini (rezeki) dirahmati, berkat. Saya pun, ialah cuba jaga pantang larang dalam membikin filem. Saya cubalah, saya harap.

“Apapun, saya sentiasa takut apabila meraih kejayaan besar. Macam filem Munafik 2 dulu berjaya, saya takut. Ini pula, Mat Kilau tak tahu apa lagi lepas ini, tapi saya hadap sajalah,” katanya.

Menerima pelbagai komen mengenai kejayaan filemnya di tambah pula hangat diperkatakan tentang kemelut rumah tangga, Syamsul berkata dia sudah penat dan hanya mampu reda sahaja.

“Saya sebenarnya dah penat. Syamsul Yusof ini dah letih dan saya macam dah reda juga, tak apa lah. Umpamanya, cuba bayangkan kalau Mat Kilau ini kurang sambutan, mesti akan kata, ‘ini semua pasal perangai kau lah, Allah balas.

“Apabila dah laku (Mat Kilau), ‘istidraj’. Jadi, apa saja akan kena. Sebab itu, saya reda saja. Saya pun ada buat silap, saya pun teruk juga,” katanya.


5 Tahun Kerja Keras, Alieff Irfan Berjaya Beli McLaren 720s Harga RM2 Juta

Personaliti media sosial yang juga YouTuber terkenal, Alieff Irfan meluahkan rasa syukur impiannya untuk memiliki kereta sport jenama McLaren 720s akhirnya tercapai.

Memetik mStar Online, Alieff berkata ia merupakan kejayaan buat dirinya selepas bekerja keras selama lebih lima tahun.

“Syukur Alhamdulillah apa yang saya impikan selama ini tercapai. Awalnya nak pakai hari raya lepas, tetapi dapat masa hari raya haji. Kereta ini juga menjad pembakar semangat untuk saya yang tiada apa-apa sebelum ini. Ini juga merupakan sebahagian daripada kerja keras selama lebih lima tahun ini,” katanya.

Berkongsikan kegembiraan itu di Instagram, Alieff turut memuat naik video kenderaan berwarna hitam itu buat pengikutnya.

Dalam pada itu, Alieff berkata tujuannya berkongsikan video itu di media sosial adalah untuk berterima kasih kepada pengikut yang selama ini menyokongnya.

“Dalam dunia ini tidak mengira sama ada kita berbuat baik atau jahat, semuanya akan menjadi buah mulut orang. Namun, bagi saya ini adalah satu pencapaian yang dapat saya buktikan mengenai usaha keras selama ini.

“Saya memuat naik gambar itu dengan niat untuk berkongsi dan berterima kasih kepada mereka yang selama ini banyak menyokong,” katanya.

Difahamkan, hasil tinjuan di laman web jualan kereta mendapati harga kereta sport tersebut dianggarkan bernilai RM2 juta.


“Kalau Nak Poligami, Cari Keturunan Yang Baik-Baik” – Puteri Sarah

Sejak minggu lalu hangat diperkatakan apabila pelakon Puteri Sarah mengambil tindakan undang-undang terhadap orang ketiga yang didakwa mengganggu rumah tanggannya iaitu Ira Kazar.

Terbaru, ketika Live di Instagram, Puteri Sarah ditanyakan soalan oleh pelakon Nad Zainal, adakah dia menerima jika Ira tampil bersemuka secara baik dan meminta izin untuk menjadi madunya.

BACA: Puteri Sarah Tak Hairan Kalau Suami Nak Bayarkan Saman Ira Kazar

“Kalau dia (Ira) datang secara baik dan minta izin nak jadi yang kedua, Mu (Sarah) okey ke tak?” tanya Nad Zainal.

Puteri Sarah berkata jika wanita itu tampil bersemuka dengannya secara baik pada empat tahun lalu, mungkin dia boleh mempertimbangkan.

“Kalau awal-awal dia buat macam tu..mungkin aku marah. Mungkin akan pertimbangkan. Tapi awal-awal kau dah buat macam-macam, serang mak mentua aku. Selepas kena block dengan mak mentua aku, dia kacau pula adik-adik Syamsul. Apa benda!” katanya.

Menjawab tuduhan netize mengatakan dia menghalang suaminya, Syamsul Yusof berpoligami, Puteri Sarah berkata dia tiada kisah namun fahami terlebih dahulu erti poligami dan carilah wanita dari keturunan yang baik-baik.

“Semua orang kata saya halang poligami. Rasulullah SAW sendiri berkahwin lain selepas kewafatan Siti Khadijah. Para lelaki di dalam ini (Instagram) tolong dengar baik-baik.

“Rasulullah tak suka Fatimah az-Zahra (anaknya) dimadukan. Jadi korang baca dulu dan fahamkan. Jangan main cakap kata lelaki boleh kahwin empat. Lagi satu, kalau lelaki nak berpoligami cari keturunan yang baik-baik. Cari bakal isteri yang baik,” katanya.

Diakhir siaran langsung itu, Puteri Sarah turut meluahkan rasa hairan apabila dia pula yang diganggu oleh pihak ketiga seolah dia yang mengambil suami individu tersebut.

“Sepatutnya, saya yang pergi hentam, ganyang dia. Tapi, dia yang hentam saya macam saya ambil suami dia. Ini sudah terbalik,” katanya.

Terdahulu, Sarah berkata dia tidak kisah mengenai video tular suaminya di kedai emas dan tidak hairan jika Syamsul mahu membayar saman Ira Kazar kerana dia tetap akan meneruskan saman.


Yasin Sulaiman Lega, Syukur Terlepas Hukuman Gantung

Penyanyi nasyid dan komposer, Yasin Sulaiman meluahkan rasa bersyukur selepas dibebaskan atas tuduhan mengedar dadah berbahaya jenis ganja oleh Mahkamah Majistret Petaling Jaya, hari ini.

Memetik Sinar Harian, Yasin mengucapkan terima kasih kepada rakan-rakan serta orang ramai yang memberikan sokongan padanya.

BACA: “Kanabis Adalah Untuk Rawatan, Keluarkanlah Daripada Senarai Narkotik” – Yasin Sulaiman

“Alhamdulillah, saya mengikut proses dan peruntukan undang-undang sedia ada dan saya amat bersyukur dengan keputusan ini.

“Tidak lupa juga ucapan terima kasih saya kepada rakan dan keluarga yang banyak memberikan sokongan, merekalah sumber kekuatan utama saya,” katanya.

Sementara itu, abang Yasin, Zain Sulaiman berkata mereka sekeluarga bersyukur dengan keputusan meskipun adiknya tidak dapat beraya bersama pada Aidiladha nanti.

“Kami semua bersyukur dengan perkembangan kes ini, walaupun Aidiladha ini kami tidak dapat beraya dengannya, namun Alhamdulillah.

“Kami lega dengan perkembangan kes yang Yasin hadapi ini. Saya harap rakan-rakan, teman akan terus mendoakan untuk Yasin,” katanya.

Mahkamah Majistret hari ini melepas tanpa membebaskan Yasin daripada tuduhan mengedar dadah berbahaya jenis ganja anggaran berat 214 gram, Mac lalu.

Bagaimanapun, dia dituduh atas kesalahan miliki dadah jenis kanabis seberat 193.7 gram dan dituduh mengikut Seksyen 39A (2) Akta Dadah Berbahaya 1952.

Ia memperuntukkan hukuman penjara seumur hidup atau tidak kurang lima tahun penjara dan tidak kurang 10 sebatan.


Berjaya Kutip Lebih RM50 Juta, Filem Mat Kilau Bakal Ditayangkan Di Netflix?

Memang luar biasa. Mana tidaknya, hampir dua minggu filem Mat Kilau: Kebangkitan Pahlawan ditayangkan sudah berjaya mengutip RM50.1 juta pada hari ke-12 tayangannya.

Memetik Harian Metro, pengarahnya Syamsul Yusof berkata filemnya itu boleh mencatat kutipan maksimum RM60 juta walaupun ada mendakwa ia boleh mengutip RM80 juta hingga RM100 juta.

BACA: Adi Putra Akui Terima Bayaran Paling Mahal Untuk Filem Mat Kilau

Bagaimanapun, Syamsul berkata agak mustahil kerana setakat ini, kutipan paling tinggi di pawagam Malaysia ialah filem Avengers : Endgame sebanyak RM87 juta yang ditayangkan pada 2019.

“Sejujurnya untuk Mat Kilau pergi ke situ agak mustahil. Lagipun saya tak letak sasaran jumlah kutipan sebanyak itu.

“Namun, setakat ini dengan kekuatan filem itu dan pawagam dijangka menayangnya untuk tempoh sehingga dua bulan, saya anggarkan ia mampu mencatat kutipan maksimum RM60 juta,” katanya.

Dalam pada itu, Syamsul turut meluahkan rasa syukur filemnya itu berjaya mencipta sejarah sebagai filem tempatan paling laris menewaskan Munafik 2.

“Syamsul Yusof tewaskan Syamsul Yusof. Syukur. Ia memang berbaloi. Saya tak nafikan saya memang ‘mental’ nak siapkan filem ini,” katanya.

Sementara itu, Syamsul berkata filem Mat Kilau juga bakal ditayangkan di Netflix selepas tamat tayangan di pawagam nanti namun masih dalam perbincangan lagi.

“Pihak penerbit sudah mengadakan perbincangan awal dengan Netflix. Namun, tarikh tayangannya mungkin lambat lagi,” katanya.


Mira Filzah Sedih Tinggal Anak, Masa Tonton Wayang Pun Tengok Gambar Amir

Selamat melahirkan cahaya mata sulung pada Mei lalu, pejam celik sudah hampir dua bulan pelakon Mira Filzah bergelar ibu kepada puteranya, Wan Khair Amir.

Menjawab pertanyaan daripada peminat bila pelakon itu ingin kembali ke set penggambaran, Mira berkata dia tidak kisah kembali awal ke set jika menerima naskah yang bagus.

“Bila anda akan memulakan penggambaran semula? Sangat merindui awak,” tanya seorang peminat.

Bagaimanapun, Mira berkata buat masa ini tidak mudah baginya untuk meninggalkan anaknya apatah lagi kerjaya sebagai pelakon mengambil masa panjang dan ada masanya berbulan.

“Sebenarnya kalau ada naskhah yang betul-betul bagus dan menarik, saya tidak kisah untuk mula pengambaran awal.

“Semalam keluar menonton Mat Kilau pun mata asyik melihat jam dan gambar Amir di skrin telefon sahaja. Rasa sedih tinggal dia padahal pergi tengok wayang sahaja.

“Hm itu lah. Nak tinggalkan Amir untuk kerja dua ke tiga bulan bukan senang. Baru faham perasaan yang baru bergelar ibu,” katanya.

Mira dan Wan Emir Astar mendirikan rumah tangga pada tanggal 2 September 2020. Pasangan itu dikurniakan cahaya mata lelaki pada 9 Syawal lalu.